open-index/open-wikipedia-markdown huggingface dataset:
ഗതാഗത നിയമങ്ങൾ (ഇന്ത്യ)

ഗതാഗതം എന്നത് പാതകളിലൂടെയുള്ള സഞ്ചാരമാണ്. ഗതാഗതം എന്ന വാക്കിനെ അർത്ഥം പോക്കു വരവ് എന്നാണ്. വിവിധ തരം യന്ത്രവത്കൃത വാഹനങ്ങളും കാൽ നടക്കാരും ഭാരവാഹനങ്ങളും ഒക്കെ ചേർന്നാണ് ഗതാഗതം ആകുന്നത്. ഒരേ രാജ്യത്തിനും അതിൻറേതായ ഗതാഗത നിയമങ്ങൾ ഉണ്ടാകും. ഇത് അതത് രാജ്യത്തെ സർക്കാർ തീരുമാനിക്കുകയും കാലാനുസൃതമായി പരിഷ്കരിക്കുകയും ചെയ്യപ്പെടുന്നു. ഇത്തരം നിയമങ്ങൾ പാതകൾ ഉപയോഗിക്കുന്ന എല്ലാവരും അറിഞ്ഞിരിക്കേണ്ടതാണ് എങ്കിലും വാഹനങ്ങൾ ഓടിക്കാനുള്ള അനുമതിപത്രം നേടണമെങ്കിലേ ഇത് പഠിക്കേണ്ട അത്യാവശ്യം ഉള്ളൂ. ഇന്ത്യയിലെ ഗതാഗതം പാതകളും നദികളും വായു മാർഗ്ഗവും ഉപയോഗിച്ച് നടക്കുന്നു. ഇതിലെ റോഡുകൾ അഥവാ ഉപരിതല ഗതാഗത നിയമങ്ങളെക്കുറിച്ചാണ് ഈ ലേഖനത്തിൽ പ്രസ്താവിക്കുന്നത്.
## ചരിത്രം

## കേന്ദ്രനിയമങ്ങൾ

*യന്ത്രവാഹനനിയമം, 1988

1989 ജുലായ് 1-ൽ നിലവിൽ വന്ന **യന്ത്രവാഹനനിയമം** (Motor Vehicles Act, 1988) ആണ് ഇപ്പോൾ നിലവിലുള്ള പ്രധാന ഗതാഗതനിയമം. ഇന്ത്യയിൽ എല്ലയിടത്തും ഈ നിയമം ബാധകമാണ്. ഇതു നടപ്പിലാക്കിയതോടെ, അതുവരെ നിലവിലുണ്ടായിരുന്ന 1939ലെ *യന്ത്രവാഹനനിയമം* പിൻവലിക്കപ്പെട്ടു.
217-വകുപ്പുകളിലായി, ഡ്രൈവിംഗ് ലൈസൻസ്, കണ്ടക്റ്റർ ലൈസൻസ്, വാഹന രജിസ്റ്ററേഷൻ, പൊതുവാനങ്ങൾ, പെർമിറ്റ് നൽകൽ, സംസ്ഥാന ട്രാൻസ്പോർട്ട് സ്ഥാപനങ്ങൾ, ‍ഡ്രൈവിംഗ് നിയമങ്ങൾ, സിഗ്നലുകൾ, സുരക്ഷാകാര്യങ്ങൾ, അപകടം, ഇൻഷുരൻസ്, നഷ്ടപരിഹാരം, ശിക്ഷകൾ, എന്നിവ സവിസ്തരം,പ്രതിപാദിച്ചിരിക്കുന്നു.

## സംസ്ഥാനനിയമങ്ങൾ

* രണ്ടു വരി പാതകളിൽ ഇടതുവശം ചേർന്ന് പോകുക.
* നാലു വരി പാതകളിൽ ഇടതെ അറ്റത്തുള്ള വരി വഴി പോകുക, മറ്റുള്ള വാഹനങ്ങളെ മറികടക്കാൻ തൊട്ടു വലത്തേ വരി ഉപയോഗിക്കുക.
* അമിത വേഗത്തിലും വളരെ പതുക്കെയും വാഹനം ഓടിക്കരുത്. ഓരോ പാതയ്കും വാഹനത്തിനും നിശ്ചയിക്കപ്പെട്ടിട്ടുള്ള വേഗതയിൽ വാഹനം ഓടിക്കാൻ ശ്രദ്ധിക്കുക. 
* പാതയിൽ അടയാളപ്പെടുത്തിയിരിക്കുന്ന മഞ്ഞ വരകൾ മറികടക്കാതിരിക്കാൻ ശ്രദ്ധിക്കുക.
* പാതയിൽ സീബ്ര വരകൾ (Zebra cross) ഉള്ളിടത്ത് കാൽനടക്കാർക്കു പാത മുറിച്ചു കടക്കാൻ വേണ്ടി വാഹനം നിർത്തി കൊടുക്കുക. 
* മദ്യപിച്ചു വാഹനം ഓടിക്കാതിരിക്കുക.
* മുൻപിൽ പോകുന്ന വാഹനത്തിനെ ഇടതു വശത്ത് കൂടി മറികടക്കാതിരിക്കുക.
* ഗതാഗത അടയാളങ്ങളും സൂചനകളും അനുസരിച്ചു വാഹനം ഓടിക്കുക.
* നാലുചക്ര വാഹനങ്ങളിൽ 'Seat Belts' എല്ലായ്പോഴും ധരിക്കുക.
* ഇരുചക്ര വാഹനങ്ങളിൽ യാത്ര ചെയുമ്പോൾ 'Helmet' ധരിക്കുക.
* കാവൽക്കാരനില്ലാത്ത ലെവൽ ക്രോസ്സിൽ വാഹനം നിർത്തി ഇരു ദിശകളിലും നോക്കി തീവണ്ടി വരുന്നില്ലെന്ന് ഉറപ്പു വരുത്തിയതിനു ശേഷം മാത്രം മുറിച്ചു കടക്കുക.

### ഗതാഗത അടയാളങ്ങൾ

പ്രമാണം:Stop1.svg
പ്രമാണം:Road Sign No Right Turn.jpg
പ്രമാണം:Road Sign No Parking.jpg
പ്രമാണം:Road Sign No Overtaking.jpg
പ്രമാണം:Road Sign No Left Turn.jpg
പ്രമാണം:Road Sign No Entry Right.jpg
പ്രമാണം:Road Sign No Horn.jpg
പ്രമാണം:Road Sign Left Turn.jpg
പ്രമാണം:Road Sign No Entry.jpg
പ്രമാണം:Road Sign No Entry Bothsides.jpg
പ്രമാണം:Road Sign No Entry Left.jpg
പ്രമാണം:Road Sign Height.jpg


### പാത രേഖകൾ
രേഖപ്പെടുത്താത്ത വീഥികൾ ആശയക്കുഴപ്പം സൃഷ്ടിക്കും. അതിനാൽ മിക്കവാറും വലിയ പാതകൾ പെയിൻറ്, റിഫ്ലക്റ്റർ എന്നിവയാലും അടയാളപ്പെടുത്തുന്നു

## അവലംബം

## കുറിപ്പുകൾ
 

## പുറത്തേക്കുള്ള കണ്ണികൾ
*http://www.keralamotorvehicles.com/sig_war.htm  അടയാളങ്ങൾ (മുന്നറിയിപ്പുകൾ)
*http://www.keralamotorvehicles.com/sig_info.htm  അടയാളങ്ങൾ(വിവരം)
*http://www.keralamotorvehicles.com/signa_s.htm  നിയമങ്ങൾ

വർഗ്ഗം:ഇന്ത്യയിലെ ഗതാഗതം
വർഗ്ഗം:ഇന്ത്യയിലെ നിയമങ്ങൾ
നാകം

അണുസംഖ്യ 30-ഉം പ്രതീകം **Zn**-ഉം ആയ ഒരു ലോഹമൂലകമാണ്‌ **നാകം** അഥവാ **സിങ്ക്** (Zinc). ചില ചരിത്രങ്ങളിലും ശില്പകലയുമായി ബന്ധപ്പെട്ടു ഇതിനെ **സ്പെൽറ്റർ** എന്നും അറിയപ്പെടുന്നു. 
## ഗുണങ്ങൾ
മിതമായ തരത്തിൽ രാസപ്രവർത്തനങ്ങളിൽ ഏർപ്പെടുന്ന നീല കലർന്ന വെള്ള നിറത്തോടു കൂടിയ ലോഹമാണ്‌ നാകം. ഈർപ്പമുള്ള വായുവിന്റെ സാന്നിധ്യത്തിൽ ഓക്സീകരണത്തിനു വിധേയമായി കട്ടിയുള്ള ഓക്സൈഡ് പാളി ഇതിന്റെ പുറത്തുരൂപം കൊള്ളുന്നു. ഈ ലോഹം വായുവിൽ തെളിഞ്ഞ നീലയും പച്ചയും കലർന്ന ജ്വാലയോടെ കത്തി സിങ്ക് ഓക്സൈഡ് ആയി മാറുന്നു. അമ്ലങ്ങളുമായും ക്ഷാരങ്ങളുമായും മറ്റു അലോഹങ്ങളുമായും ഇത് രാസപ്രവർത്തനത്തിലേർപ്പെടുന്നു. സിങ്കിന്റെ പ്രധാന ഓക്സീകരണനില +2 ആണ്‌. +1 ഓക്സീകരണനില വളരെ അപൂർവമായും പ്രദർശിപ്പിക്കുന്നു. 100&nbsp;°C മുതൽ 210&nbsp;°C വരെ താപനിലയിൽ ഈ ലോഹം രൂപഭേദം വരുത്താവുന്ന രീതിയിൽ മൃദുവാണ്‌. വിവിധ രൂപങ്ങളിൽ ഇതിനെ മാറ്റിയെടുക്കാൻ സാധിക്കും. 210&nbsp;°C നു മുകളിൽ ഇത് ദൃഢമാകുന്നു (brittle) വീണ്ടും ചൂടാക്കുമ്പോൾ പൊടിയായി മാറുന്നു.

വർഗ്ഗം:ജീവധാതുക്കൾ
വർഗ്ഗം:സംക്രമണ ലോഹങ്ങൾ
വർഗ്ഗം:മൂലകങ്ങൾ
വർഗ്ഗം:നാകം
വർഗ്ഗം:നിരോക്സീകാരികൾ
കോപ്പറേറ്റീവ് ആർട്സ് & സയൻസ് കോളേജ്, മാടായി

മാടായിയിൽ പ്രാദേശിക മാനേജ്‌മെന്റ് സഹകരണസംഘത്തിൻ കീഴിൽ നടന്നുവരുന്ന ഒരു കോളേജ്. കണ്ണൂർ സർവ്വകലാശാലയോട് അഫിലിയേറ്റു ചെയ്ത് പ്രവർത്തിക്കുന്നു.
## ചരിത്രം
1982 ഡിസംബർ 21 നാണ് കോളേജ് അന്നത്തെ വിദ്യാഭ്യാസമന്ത്രി ടി.എം. ജേക്കബ് ഉദ്ഘാടനം ചെയ്തത്. കേരളത്തിൽ സഹകരണ മേഖലയിലുള്ള ഒരേയൊരു ഗവൺമെന്റ് എയ്ഡഡ് കോളേജാണിത്. 

## കോഴ്സുകൾ
ബിരുദാനന്തര കോഴ്സുകൾ:
* എം.എ. ഹിസ്‌റ്ററി
* എം.കോം ഫിനാൻസ്

ബിരുദ കോഴ്സുകൾ:
* ബി.ബി.എ.
* ബി.എ. ഇംഗ്ലീഷ്
* ബി.എ. ഹിസ്റ്ററി
* ബി.എ. മലയാളം
* ബി.എസ്‌.സി മാത്തമാറ്റിക്സ്

## അദ്ധ്യാപകർ
ഡോ. നാരായണൻ നമ്പൂതിരിയാണ് പ്രിൻസിപ്പൽ. ഫോൿലോറിസ്റ്റ് ഡോ.ബാലചന്ദ്രൻ കീഴോത്ത് ഇവിടെ മലയാളവിഭാഗം അദ്ധ്യക്ഷനാണ്.
## പൂർവ്വവിദ്യാർത്ഥികൾ

## അവലംബം

വിഭാഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ

## പുറേത്തേക്കുള്ള കണ്ണികൾ
* കോളേജ് വെബ്സൈറ്റ് - http://www.madayicollege.com
*കണ്ണൂർ സർവ്വകലാശാല - ഔദ്യോഗിക വെബ്സൈറ്റ്

വർഗ്ഗം:കണ്ണൂർ ജില്ലയിലെ കലാലയങ്ങൾ
വർഗ്ഗം:കണ്ണൂർ ജില്ലയിലെ സ്വകാര്യ കലാലയങ്ങൾ
ട്വന്റി20

എറണാകുളം ജില്ലയിലെ കിഴക്കമ്പലം പഞ്ചായത്തിൽ 1968ൽ പ്രവർത്തനമാരംഭിച്ച കിറ്റെക്സ്‌ കമ്പനിയുടെ കോർപറേറ്റ് സാമൂഹ്യ ഉത്തരവാദിത്ത നിർവഹണത്തിനായി 2013ൽ സൊസൈറ്റി  ആക്റ്റ്(Societies act) പ്രകാരം രജിസ്റ്റർ ചെയ്ത സംരംഭമാണ്  **ട്വന്റി20 കിഴക്കമ്പലം അസോസിയേഷൻ**.കിറ്റക്സ് ഗ്രൂപ്പ് ഉടമകളായ ബോബി എം ജേക്കബ്, സാബു എം ജേക്കബ് എന്നിവരാണ് ട്വന്റി20 യ്ക്ക് നേതൃത്വം നൽകുന്നത്. 2015-ലെ കേരളാ തദ്ദേശ തെരഞ്ഞെടുപ്പിൽ കിഴക്കമ്പലം ഗ്രാമപഞ്ചായത്തിലെ 19 സീറ്റുകളിൽ 17 സീറ്റും ഈ പ്രസ്ഥാനം നേടുകയുണ്ടായി. കമ്പനിയുടെ സാമൂഹ്യപ്രതിബദ്ധത നടപ്പിലാക്കാൻ 2013-ൽ ഉണ്ടാക്കിയതാണ് ട്വന്റി20. 2020 വർഷമാകുമ്പോഴേക്കും കിഴക്കമ്പലത്തെ ഇന്ത്യയിലെ ഏറ്റവും മികച്ച ഗ്രാമപഞ്ചായത്ത് ആക്കുക എന്ന ലക്ഷ്യത്തോടെയാണ് ട്വന്റി20 ഉണ്ടാക്കിയത്. എന്നാൽ തദ്ദേശ സർക്കാർ ഭരണാധികാരികളിൽ നിന്നും നേരിടേണ്ടി വരുന്ന ബുദ്ധിമുട്ടുകളാണ് സ്വന്തം നിലയിൽ സ്ഥാനാർത്ഥികളെ നിർത്താൻ കമ്പനിയെ പ്രേരിപ്പിച്ചതത്രേ. കഴിഞ്ഞ രണ്ടു വർഷമായി 28 കോടി രൂപയാണ് കമ്പനി പൊതുജനങ്ങളുടെ ഉന്നമനത്തിനായി ചെലവഴിച്ചത്. എന്നാൽ വികസന പരിപാടികൾ നടപ്പിലാക്കാൻ സർക്കാൻ നൂലാമാലകൾ തടസ്സമാവുന്നതായി കമ്പനി പറയുന്നു. വികസനപ്രവർത്തനങ്ങൾ കമ്പനി നടത്തുമ്പോഴും വലിയതോതിലുള്ള ജലമലിനീകരണം കമ്പനിയിൽ നിന്നും ഉണ്ടാവുന്നതായും ഇതിൽ കമ്പനിക്കുതന്നെ ഇടപെടാൻ വേണ്ടിയാണു രാഷ്ട്രീയത്തിൽ ഇറങ്ങുന്നതെന്നും പുറത്തുപോകുന്ന പഞ്ചായത്ത് പ്രസിഡണ്ട് പറയുന്നു. അരാഷ്ട്രീയപാർട്ടികൾ മൽസരിക്കുന്നതിനെ ഇടതുപക്ഷം എതിർക്കുന്നുണ്ട്. മലിനീകരണപ്രശ്നത്തെച്ചൊല്ലി കമ്പനിക്ക് കിഴക്കമ്പലം ഗ്രാമപഞ്ചായത്ത് സ്ഥിരലൈസൻസ് നൽകിയിട്ടില്ല.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ രാഷ്ട്രീയകക്ഷികൾ
ജിമ്മി ജോർജ്ജ്

thumb|300px|right|സോൾ ഏഷ്യാഡിൽ(1986) ഇന്ത്യൻ വോളി ടീം വെങ്കല മെഡൽ നേടിയ മത്സരം ജിമ്മി ജോർജ്ജിന്റെ ഓർമ്മയ്ക്കായി കുവൈറ്റിൽ ഒരു വോളിബോൾ മത്സരത്തോടനുബന്ധിച്ച് (ഏപ്രിൽ 2012) പ്രദർശിപ്പിക്കുന്നു.
കേരളത്തിൽ നിന്നുള്ള പ്രശസ്ത വോളീബോൾ താരമായിരുന്നു **ജിമ്മി ജോർജ്ജ്** (ജീവിതകാലം: മാർച്ച് 8, 1955 - നവംബർ 30, 1987). കണ്ണൂർ ജില്ലയിലെ പേരാവൂർ എന്ന ഗ്രാമത്തിൽ ജനിച്ച ജിമ്മി ജോർജ്ജ് ആയിരുന്നു ഇന്ത്യയിൽ നിന്നുള്ള ആദ്യത്തെ പ്രൊഫഷണൽ വോളീബോൾ താരം. വോളീബോളിൽ ലോകത്തിലെ 80-കളിലെ പത്ത് മികച്ച അറ്റാക്കർ‍മാരിൽ ഒരാളായി ജിമ്മി ജോർജ്ജ് തിരഞ്ഞെടുക്കപ്പെട്ടു. ഇറ്റലിയിൽ ക്ലബ് വോളി ബാൾ കളിച്ച ജിമ്മി ജോർജ്ജ് തന്റെ ജീവിതകാലത്തുതന്നെ ഒരു ഇതിഹാസമായി മാറി. ഒരു കാറപകടത്തിൽ ഇറ്റലിയിൽ വെച്ച് ജിമ്മി ജോർജ്ജ് 1987 നവംബർ 30-നു അന്തരിച്ചു. മരിയ്ക്കുമ്പോൾ 32 വയസ്സേ അദ്ദേഹത്തിനുണ്ടായിരുന്നുള്ളൂ.

ഇന്ത്യയുടെ ദേശീയ വോളിബോൾ ടീമിൽ അംഗമായിരുന്ന ജിമ്മി വിവിധ ഏഷ്യൻ മത്സരങ്ങളിൽ ഇന്ത്യയെ പ്രതിനിധീകരിച്ചിട്ടുണ്ട്. 1986 ലെ ഏഷ്യാഡിൽ വെങ്കല മെഡൽ നേടിയ ഇന്ത്യൻ ടീമിൽ അദ്ദേഹം അംഗമായിരുന്നു.

## കുടുംബം
1955 മാർച്ച് 8-നു ജോർജ്ജ് ജോസഫിന്റെയും മേരി ജോർജ്ജിന്റെയും രണ്ടാമത്തെ മകനായി ജിമ്മി ജോർജ്ജ് ജനിച്ചു. ജിമ്മി ജോർജ്ജിനും സഹോദരന്മാർക്കും വോളീബോളിന്റെ ആദ്യപാഠങ്ങൾ പഠിപ്പിച്ചു കൊടുത്തത് പിതാവായിരുന്നു. ആദ്യകാലത്ത് നീന്തലിലായിരുന്നു ജിമ്മിയുടെ ശ്രദ്ധ. പിന്നീടാണ് അദ്ദേഹം വോളീബോളിലേയ്ക്ക് തിരിഞ്ഞത്. ജിമ്മി ജോർജ്ജ് മരിയ്ക്കുമ്പോൾ അദ്ദേഹത്തിന്റെ ഭാര്യ ലൗലി ജിമ്മി ജോർജ്ജ് ആറുമാസം ഗർഭിണിയായിരുന്നു. അദ്ദേഹത്തിന്റെ മരണം നടന്ന് രണ്ടു മാസത്തിനു ശേഷം ആയിരുന്നു പുത്രനായ ജോസഫ് ജിമ്മി ജോർജ്ജിന്റെ ജനനം.

## പുരസ്കാരങ്ങൾ

ഇന്ത്യയിലെ ഒരു സ്പോർട്ട്സ് താരത്തിനു ലഭിക്കുന്ന എല്ലാ പ്രധാന ബഹുമതികളും ജിമ്മി ജോർജ്ജിനു ലഭിച്ചു. അർജുന അവാർഡും ഇതിൽ ഉൾപ്പെടും. 21-ആം വയസ്സിൽ അർജുന അവാർഡ് നേടുമ്പോൾ ഈ അവാർഡ് ലഭിക്കുന്ന ഏറ്റവും പ്രായം കുറഞ്ഞ വോളീബോൾ താരമായിരുന്നു ജിമ്മി ജോർജ്ജ്.

*ജി.വി. രാജ അവാർഡ് (1975)
*കേരളത്തിലെ ഏറ്റവും മികച്ച സ്പോർട്ട്സ് താരത്തിനുള്ള മനോരമ അവാർഡ് (1976)

1979-82 കാലഘട്ടത്തിൽ അബുദാബി സ്പോർട്ട്സ് ക്ലബ്ബിനു വേണ്ടി കളിക്കുമ്പോൾ ഗൾഫിലെ ഏറ്റവും മികച്ച കളിക്കാരനായി അദ്ദേഹം തിരഞ്ഞെടുക്കപ്പെട്ടു. 1982 മുതൽ 84 വരെയും 85 മുതൽ 87 വരെയും ഇറ്റലിയിലെ പ്രൊഫഷണൽ ക്ലബ്ബുകൾക്കുവേണ്ടി ജിമ്മി ജോർജ്ജ് കളിച്ചു. ലോകത്തിലെ ഏറ്റവും മികച്ച അറ്റാക്കർമാരിൽ ഒരാളായി ജിമ്മി ജോർജ്ജ് കരുതപ്പെട്ടു.

## പുറത്തുനിന്നുള്ള കണ്ണികൾ
*ജിമ്മി ജോർജ്ജിനെ കുറിച്ചുള്ള ഭാരത സർക്കാർ വെബ് വിലാസം 
*ജിമ്മിയുടെ ചില യുട്യൂബ് വീഡിയോകൾ

വർഗ്ഗം:1955-ൽ ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:മാർച്ച് 8-ന് ജനിച്ചവർ
വർഗ്ഗം:നവംബർ 30-ന് മരിച്ചവർ
വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ഇന്ത്യൻ വോളിബോൾ കളിക്കാർ
വർഗ്ഗം:കണ്ണൂർ ജില്ലയിൽ ജനിച്ചവർ
സ്മാർട്ട് സിറ്റി (വിവക്ഷകൾ)

* സ്മാർട്ട് സിറ്റികൾ
* സ്മാർട്ട് സിറ്റി,കൊച്ചി - കമ്പനി
* സ്മാർട്ട് സിറ്റി,മാൾട്ട-കമ്പനി
* സ്മാർട്ട് സിറ്റി (മലയാളചലച്ചിത്രം)
ചൈനീസ് സംസ്കാരം

ഹ്വാങ്ഹോ എന്ന മഞ്ഞ നദിയുടെ തീരത്ത് ഉദ്ഭവിച്ച സംസ്കാരമാണ് **ചൈനീസ് സംസ്കാരം**. പീക്കിംഗ് മനുഷ്യർ എന്നായിരുന്നു അവർ അറിയപ്പെട്ടിരുന്നത്. ഏകദേശം 400,000 വർഷങ്ങൾക്ക് മുൻപ് ജീവിച്ചിരുന്ന ഇവരുടെ ഫോസിലുകൾ 1927 ൽ കണ്ട് പിടിച്ചു. പക്ഷേ ചൈനീസ് നരവംശ ശാസ്ത്രജ്ഞർ, ഏകദേശം 100,000 വർഷങ്ങൾക്ക് മുൻപ് ആഫ്രിക്കയിൽ നിന്നും വന്നവരാണ് ഇന്നത്തെ അവരുടെ പൂര് വ്വികര് എന്ന് വിശ്വസിക്കുന്നു. പീക്കിംഗ് മനുഷ്യനും ഇന്നുള്ളവരുടെ ആദിമ മനുഷ്യരുടേയും തമ്മിലുള്ള പ്രധാന വ്യത്യാസം.അക്ഷരങ്ങൾക്ക് പകരം ചിത്രങ്ങൾ ഉപയോഗിച്ചാണ് അവർ എഴുതിയിരുന്നത്

## അവലംബം

വർഗ്ഗം:സാംസ്കാരികം
വർഗ്ഗം:ചൈനീസ് സംസ്കാരം
കത്തി (വിവക്ഷകൾ)

* കത്തി എന്ന ആയുധം അല്ലെങ്കിൽ വീട്ടുപകരണം
* കത്തി എന്ന കഥകളി വേഷം
. കത്തി തീ [കത്തി] -- ക്രിയാ പദം
കല്യാണി (വിവക്ഷകൾ)

* കല്യാണി എന്ന വൃത്തം
* കല്യാണി എന്ന കർണ്ണാടക സംഗീതത്തിലെ രാഗം
* കല്യാണി ലക്ഷ്മീ ദേവിയുടെ പര്യായം
* കല്യാണി (തുയിലുണർത്ത് പാട്ട് ഗായിക)
ശ്രീകാര്യം

തിരുവനന്തപുരം ജില്ലയുടെ വടക്കു കിഴക്കായി സ്ഥിതി ചെയ്യുന്ന ഒരു പട്ടണമാണ് ശ്രീകാര്യം. തിരുവനന്തപുരം നഗരത്തിൽ നിന്നും 10 കിലോമീറ്റർ ദൂരെ ദേശീയപാത 66-ന്‌ അരികിലാണ്‌ ഈ പട്ടണം നില കൊള്ളുന്നത്. ഒരു കച്ചവടകേന്ദ്രമാണിവിടം. നിരവധി വിദ്യാഭ്യാസ സ്ഥാപനങ്ങളും, ഒരു പ്രധാന ഗവേഷണകേന്ദ്രവും, നിരവധി ചെറുകിട കച്ചവടസ്ഥാപനങ്ങളും ഉള്ള സ്ഥലമാണിത്. അടുത്തകാലത്ത് പശുക്കളുടെ പേരിൽ പ്രസിദ്ധമായ ഇളംകുളം മഹാദേവക്ഷേത്രം ഇവിടെയാണ് സ്ഥിതിചെയ്യുന്നത്.
## പുറത്തേക്കുള്ള കണ്ണികൾ
ശ്രീകാര്യത്തെ സീ.റ്റി.സി.ആർ.ഐ ഗവേഷണ കേന്ദ്രം 

## അവലംബങ്ങൾ

## കുറിപ്പുകൾ
 

വർഗ്ഗം:തിരുവനന്തപുരം ജില്ലയിലെ പട്ടണങ്ങൾ
ഞാലിപ്പൂവൻ

മൂസാ സ്പീഷീസിലെ പഴത്തിനുപയോഗിക്കുന്ന ഇടത്തരം വലിപ്പവും തടിവണ്ണമില്ലാത്തതുമായ ഒരു വാഴയിനമാണ് **ഞാലിപ്പൂവൻ**. *രസകദളി( തിരുവനന്തപുരം), നെയ്‌പൂവൻ, അയ്യം നിരങ്ങി, യെല്ലക്കി (കാസറഗോഡ്)* എന്ന പേരിലും അറിയപ്പെടുന്ന ഈ വാഴയിനം അറിയപ്പെടുന്നു. ചെറിയ കുലയും കായുമാണ് ഞാലിപ്പൂവന്റെ പ്രത്യേകത. പഴത്തിന് നല്ല മധുരവും പഴത്തൊലിക്ക് കട്ടികുറവുമായിരിക്കും. വാഴയിലക്കും ഞാലിപ്പൂവൻ നല്ലതാണ്.

## കൃഷി
മഴക്കാലത്തും കൂടാതെ ജലസേചനം നടത്തിയും കൃഷി ചെയ്യാം. തെങ്ങ്, കമുങ്ങ് തുടങ്ങിയവയ്ക്കിടയിൽ ഇടവിളയായി കൃഷിചെയ്യാൻ ഞാലിപൂവൻ മികച്ചതാണ്.
### കന്ന് തിരഞ്ഞെടുക്കൽ
3-4 മാസം പ്രായമുള്ള അസുഖമില്ലാത്ത സൂചികന്നുകൾ നടാനുപയോഗിക്കാം, പഴയ വേരുകളും, ചതഞ്ഞ ഭാഗങ്ങളും ചെത്തി മാറ്റണം.  ഇവയിൽ ചാണകവും ചാരവും പുരട്ടിവെയിലത്ത് 3-4 ദിവസം ഉണക്കിയതിനുശേഷം തണലിൽ 15 ദിവസം വരെ നടുന്നതിനു മുൻപായി സൂക്ഷിച്ചു വയ്ക്കണം.
### നടീൽ
അകലം (മീറ്റർ) 2.1 * 2.1 ഹെക്ടറിൽ ഏകദേശം 2260 കന്നുകൾ നടാം. കുഴികളുടെ മധ്യത്തായി കന്നുകൾ കുത്തനെ നടണം.  കന്നിന്റെ ചുറ്റുമുള്ള മണ്ണ് നന്നായി അമർത്തി വേണം നടാൻ. 
### വളപ്രയോഗം
കമ്പോസ്റ്റ്, ജൈവവളം അല്ലെങ്കിൽ പച്ചിലവളം എന്നിവ ഒരു കന്നിന് 10 കിലോ എന്ന തോതിൽ നടുമ്പോൾ നൽകണം.

## രോഗങ്ങൾ
രോഗം വരാതെ ചെറുത്തുനിൽക്കുകയും, മണ്ടയടപ്പു രോഗം രോഗം ബാധിക്കാത്തതുമായ ഇനങ്ങളാണ് ഇവ.  
## ചിത്രസഞ്ചയം

Image:ഞാലിപ്പൂവൻ.JPG|ഞാലിപ്പുവൻ കുല
Image:ഞാലിപ്പൂവൻവാഴ.JPG|ഞാലിപ്പുവൻ വാഴ
Image:njalippovan.JPG


## അവലംബം
	
## പുറത്തേക്കുള്ള കണ്ണികൾ
കർപ്പൂരവള്ളി

പാളയങ്കോടൻ
വർഗ്ഗം:വാഴയിനങ്ങൾ
കൈതപ്രം

കണ്ണൂർ ജില്ലയിലെ ഒരു ഗ്രാമമാണ്‌ കൈതപ്രം. കടന്നപ്പള്ളി - പാണപ്പുഴ ഗ്രാമപഞ്ചായത്തിലാണ്‌ ഈ ഗ്രാമം സ്ഥിതി ചെയ്യുന്നത്. ചലച്ചിത്ര ഗാനരചയിതാവും സം‌ഗീതസം‌വിധായകനുമായ കൈതപ്രം ദാമോദരൻ നമ്പൂതിരി , ചലച്ചിത്ര സം‌ഗീതസം‌വിധായകനായ കൈതപ്രം വിശ്വനാഥൻ, ചലച്ചിത്രസം‌വിധായകനായ മധു കൈതപ്രം എന്നിവർ ഈ പ്രദേശത്തുകാരാണ്‌. മാതമംഗലം ആണു സമീപത്തുള്ള ഒരു സ്ഥലം. ബ്രാഹ്മണ സമുദായക്കാർ കൂടുതലായി താമസിക്കുന്ന ഈഗ്രാമത്തിൽ ഏതാനും അമ്പലങ്ങൾ ഉണ്ട്. ഈ ഗ്രാമത്തിലൂടെ ഒരു ചെറിയ പുഴയും ഒഴുകുന്നുണ്ട്. ഇവിടുത്തെ തൃക്കുറ്റ്യേരി പാറപ്രദേശത്ത് ഒരു കൈലാസനാഥ ക്ഷേത്രമുണ്ട്. അതിന് സമീപത്തായി ഒരു എന്ജിനീയറിംഗ് കോളേജ് തയ്യാറായി വരുന്നുണ്ട്. ഈ പ്രദേശത്ത് സർക്കാർ ജീവനക്കാർ കൂടുതലാണ്. അതിൽ കൂടുതലും അധ്യാപകരാണ്.

## പുറം കണ്ണികൾ
വിക്കിമാപിയ : കൈതപ്രം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഡൈമീഥൈൽ സൾഫൈഡ്

thumb
ഒരു വാതകം ആണ് **ഡൈമീഥൈൽ സൾഫൈഡ്**(CH3)2S. അത് വായുവിൽ പ്രവർത്തിച്ച് അന്തരീക്ഷത്തിൽ പൊടിപടലങ്ങൾ‍ ഉണ്ടാക്കുന്നു. ഇതു ആഗോളതാപനം കുറക്കുന്നു.
thumb

വിഭാഗം:സൾഫൈഡുകൾ
വിഭാഗം:തിയോഈതറുകൾ
വിഭാഗം:കാലാവസ്ഥ
ആറാം ഇന്ദ്രിയം

പഞ്ചേന്ദ്രിയങ്ങൾക്കുപരിയായി **ആറാമിന്ദ്രിയം** എന്നൊന്ന് ഉണ്ടെന്ന് ചില വ്യക്തികളും, സമൂഹം തന്നെയും വിശ്വസിക്കുന്നുണ്ട്. **അതീന്ദ്രിയജ്ഞാനം** എന്നും ഇത് അറിയപ്പെടുന്നു. മനശാസ്ത്രപരമായി ഇത് മതിഭ്രമം ആണെന്നു കരുതുന്നു.ഇല്ലാത്ത വസ്തുക്കൾ കാണുക, ശബ്ദങ്ങൾ കേൾക്കുക, ചില കാര്യങ്ങൾ സംഭവിക്കും എന്ന് ഉറച്ച് വിശ്വസിക്കുക എന്നിവയാണ്‌ ആറാം ഇന്ദ്രിയം ഉച്ചസ്ഥായിൽ നിൽകുന്നവരുടെ അവസ്ഥാവിശേഷം.  ശാസ്ത്രിയ അടിത്തറയില്ലെങ്കിലും ഇതിൽ വിശ്വസിക്കുന്നവരുടെ ശക്തമായ പിന്തുണ ഇതിനുണ്ട്.
## ഇതും കാണുക
* അതീതമനഃശാസ്ത്രം

## അവലംബങ്ങൾ

## കുറിപ്പുകൾ
 

വർഗ്ഗം:മനഃശാസ്ത്രം
ആനി ബസന്റ്

ഇന്ത്യയെ മാതൃരാജ്യമായി സ്വീകരിച്ച് നാല്പതു വർഷത്തോളം ജീവിച്ച് ഇന്ത്യയുടെ നവോത്ഥാനത്തിനും സ്വാതന്ത്ര്യത്തിനും വേണ്ടി പ്രവർത്തിച്ച ആംഗ്ലോ-ഐറിഷ് വനിത. (ജനനം 1847 ഒക്ടോബർ 1 -മരണം 1933 സെപ്റ്റംബർ 20). 19-ാം വയസ്സിൽ ഫ്രാങ്ക് ബസന്റിനെ വിവാഹം കഴിച്ചു. എന്നാൽ പിന്നീട് അവർ വിവാഹബന്ധം വേർപെടുത്തി. അവർ പിന്നീട് നാഷണൽ സെക്യൂലാർ സൊസൈറ്റിയുടെ അറിയപ്പെടുന്ന പ്രസംഗകയും , എഴുത്തുകാരിയുമായി മാറി.  നിരീശ്വരവാദിയും, രാഷ്ട്രീയ പ്രവർത്തകനുമായി ചാൾസ് ബ്രാഡ്ലോയുടെ അടുത്ത സുഹൃത്തായി ആനി ബസന്റ് മാറി. 1877 ൽ ജനനനിയന്ത്രണത്തെക്കുറിച്ച് അവർ പ്രസിദ്ധപ്പെടുത്തിയ ഒരു പുസ്തകം കാരണം, പിന്നീട് അവർ നിയമനടപടികളെ നേരിടുകയുണ്ടായി.  ഈ വിവാദം അവരെ പ്രശസ്തിയിലേക്കെത്തിച്ചു. നോർത്താംപ്ടൺ പ്രവിശ്യയിൽ നിന്നും ബ്രാഡ്ലോ, പാർലമെണ്ടംഗമായി തിരഞ്ഞെടുക്കപ്പെട്ടു.

വില്ല്യം ഒബ്രൈൻ എന്ന പാർലമെണ്ടംഗത്തെ ജയിലിൽ നിന്നും മോചിപ്പിക്കാനായി ലണ്ടനിൽ നടന്ന ബ്ലഡി സൺഡേയുടെയും, ലണ്ടൻ മാച് ഗേൾസ് സമരത്തിന്റെയും സംഘാടകരിൽ ഒരാളായി ആനി മാറി. 

## ആദ്യകാല ജീവിതം
1847 ഒക്ടോബർ 1 ന്‌ ഇംഗ്ലണ്ടിലാണ്‌ ആനി ജനിച്ചത്. പിതാവ് വില്യം പി. വുഡ് ഒരു ബഹുഭാഷാ പണ്ഡിതനും പുരോഗമനവാദിയുമായിരുന്നു. അമ്മയാകട്ടേ തികഞ്ഞ മതവിശ്വാസിയും. ആനി വുഡിന്‌ അഞ്ച് വയസ്സുള്ളപ്പോൾ പിതാവ് മരിച്ചു. ഒരു സത്രം നടത്തിയാണ്‌ അമ്മ ആനിയെ പഠിപ്പിച്ചത്.  എന്നാൽ ഉന്നതവിദ്യാഭ്യാസം ആനിക്കു നൽകാൻ അവർക്കു കഴിയുമായിരുന്നില്ല. ആനിയുടെ അമ്മയുടെ സുഹൃത്തായ എല്ലൻ മേരിയാത് ആണ് ആനിയുടെ പിന്നീടുള്ള വിദ്യാഭ്യാസചെലവുകൾ വഹിച്ചത്. ആനിക്ക് നല്ല വിദ്യാഭ്യാസം തന്നെ കിട്ടുന്നുണ്ടെന്നുള്ളത് അവർ ഉറപ്പുവരുത്തിയിരുന്നു. ചെറുപ്പകാലത്തു തന്നെ യൂറോപ്പിലങ്ങോളമിങ്ങോളം സഞ്ചരിക്കുവാൻ ആനിക്കു സാധിച്ചു. പത്തൊമ്പതാമത്തെ വയസ്സിൽ 26വയസ്സുള്ള ഫ്രാങ്ക് ബസന്റിനെ ആനി വിവാഹം കഴിച്ചു. ഫ്രാങ്ക് ക്ലെർജിമെൻ എന്ന പുരോഹിത കുടുംബത്തിലെ അംഗമായിരുന്നു. വിവാഹദിനതലേന്നു വരെ ആനി യാത്രയിലായിരുന്നു. മാഞ്ചസ്റ്ററിൽ നിന്നുള്ള സുഹൃത്തുക്കളുടെ ക്ഷണപ്രകാരം മാഞ്ചസ്റ്റർ രക്തസാക്ഷികളെ സന്ദർശിക്കാൻ പോയിരിക്കയായിരുന്നു ആനി.

## അവലംബങ്ങൾ

## പുറത്തേക്കുള്ള കണ്ണികൾ
* ആനി ബസന്റ് ജീവിത രേഖ

വർഗ്ഗം:1847-ൽ ജനിച്ചവർ
വർഗ്ഗം: 1933-ൽ മരിച്ചവർ
വർഗ്ഗം:ഒക്ടോബർ 1-ന് ജനിച്ചവർ
വർഗ്ഗം:സെപ്റ്റംബർ 20-ന് മരിച്ചവർ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ബനാറസ് ഹിന്ദു സർവ്വകലാശാല
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
ശരത്ചന്ദ്ര ചതോപാധ്യായ്

20ആം നൂറ്റാണ്ടിലെ ഏറ്റവും പ്രശസ്തരായ ബംഗാളി എഴുത്തുകാരിലൊരാളാണ് **ശരത് ചന്ദ്ര ചാറ്റർജി** (). നോവലിസ്റ്റും ചെറുകഥാകൃത്തുമായ ഇദ്ദേഹം ബംഗാളിലെ ഭഗൽ‌പൂരില് 1876 നവംബർ 15-ന് ജനിച്ചു. ബാല്യം ബീഹാറിലും രംഗൂണിലുമായി കഴിച്ചുകൂട്ടി. ഇന്ത്യൻ സിനിമയ്ക്ക് ദേവദാസ് എന്ന അനശ്വരനായ ഒരു ദുരന്തകഥാപാത്രത്തെ സംഭാവന ചെയ്തത് ചാറ്റർജിയാണ്‌. നിത്യജീവിതദുഃഖങ്ങൾ വിശാലമായ ക്യാൻ‌വാസിൽ ആവിഷ്കരിച്ചപ്പോൾ ശരത്ചന്ദ്രൻ ജനങ്ങളുടെ പ്രിയപ്പെട്ട എഴുത്തുകാരനായി. ഹിന്ദുസന്യാസിയായും ബുദ്ധഭിക്ഷുവായും ഇദ്ദേഹം ബർമ്മയിലും ഇന്ത്യയിലെമ്പാടും സഞ്ചരിച്ചു. യാത്രയിൽ കണ്ട വ്യക്തിത്വങ്ങളിൽ പലരും അദ്ദേഹത്തിന്റെ സൃഷ്ടികളിൽ കഥാപാത്രങ്ങളായി.

## അവലംബം


വർഗ്ഗം:ബംഗാളി നോവലെഴുത്തുകാർ
വർഗ്ഗം:ബംഗാളി കഥാകൃത്തുക്കൾ
വർഗ്ഗം:1876-ൽ ജനിച്ചവർ
ഫെഡറേഷൻ സൈനൊലോജിക് ഇന്റെർനാഷ്നാലെ

**ഫെഡറേഷൻ സൈനൊലോജിക് ഇന്റെർനാഷ്നാലെ** (ഫ്രഞ്ച്:Fédération Cynologique Internationale) (ഇംഗ്ലീഷ്:World canine federation) കെന്നൽ ക്ലബ്ബുകളുടെ അന്താരാഷ്ട സംഘടനയാണ്. 1911 ജർമ്മനി,ഫ്രാൻസ്,ബെൽജിയം,നെതർലാൻഡ്സ് എന്നീ രാജ്യങൾ ചേർന്നാണിത് സ്ഥാപിച്ചത്. ബെൽജിയത്തിലെ തുയിൻ എന്ന സ്ഥലത്താണ് എഫ്.സി.ഐയുടെ കേന്ദ്രം. 

## ചരിത്രം
ഫെഡറേഷൻ സൈനൊലോജിക് ഇന്റെർനാഷ്നാലെ 1911ൽ ജർമ്മനി, ഫ്രാൻസ്, ബെൽജിയം, നെതർലാൻഡ്സ് എന്നീ രാഷ്ടങ്ങൾ ചേർന്ന് സ്ഥാപിച്ചു. ഒന്നാം ലോകമഹായുദ്ധത്തോടുകൂടി അത് ഇല്ലാതായി. പിന്നീട് 1921ൽ ഫ്രാൻസിലെ ദേശീയ കെന്നൽ ക്ലബ്ബും(The Société Centrale Canine de France) ബെൽജിയത്തിലെ ദേശീയ കെന്നൽ ക്ലബ്ബും (Société Royale Saint-Hubert) ചേർന്നാണ് എഫ്.സി.ഐ പുനരുജ്ജീവിപ്പിച്ചത്.

## പ്രധാന വസ്തുതകൾ
2008 മെയ് മാസത്തിൽ കണക്കാക്കിയതനുസരിച്ച് ഫെഡറേഷൻ സൈനൊലോജിക് ഇന്റെർനാഷ്നാലെയിൽ 86 അംഗരാഷ്ടങ്ങളുണ്ട്. ഓരോ അംഗരാഷ്ടവും അതിന്റെ ബ്രീഡ് ക്ലബ്ബുകളും സ്റ്റഡ് പുസ്തകങ്ങളും നിയന്ത്രണത്തിൽ വെക്കുകയും പരിപാലിക്കുകയും ചെയ്യുന്നു. വിധികർത്താക്കളെ പരിശീലിപ്പിക്കുന്നതും അംഗരാഷ്ടങ്ങളുടെ ചുമതലയാണ്. ഫെഡറേഷൻ സൈനൊലോജിക് ഇന്റെർനാഷ്നാലെ അന്തർദേശീയതലത്തിൽ പ്രവർത്തനങ്ങളെ ഏകോപിപ്പിക്കുന്നു. വിധികർത്താക്കൾക്കും നായ്ക്കളുടെ പെഡിഗ്രിക്കും അന്തർദേശീയതലത്തിൽ അംഗീകാരം നൽകുന്നതും ഫെഡറേഷൻ സൈനൊലോജിക് ഇന്റെർനാഷ്നാലെ ആണ്. ഇതിനു പുറമേ ഫെഡറേഷൻ സൈനൊലോജിക് ഇന്റെർനാഷ്നാലെ ലോക നായ് പ്രദർശനവും(World Dog Show) മറ്റ് അന്തർദേശീയ നായ് പ്രദർശനങ്ങളും സംഘടിപ്പിക്കുന്നു.

നിലവിൽ FCI 356 ഇനങ്ങളെ അംഗീകരിച്ചിട്ടുണ്ടു്, ഓരോ ഇനവും ഒരു രാജ്യത്തിന്റെ പ്രത്യേക ഇനമായി കണക്കാക്കപ്പെടുന്നു, സാധാരണയായി ആ ഇനം ആദ്യമായി ഉത്ഭവിച്ച രാജ്യത്തെ അടിസ്ഥാനമാക്കിയാണ് ഇതു നിർണയിക്കുന്നത്. ഈ ഇനത്തിന്റെ 'ഉടമയായ' രാജ്യങ്ങൾ, FCIയുടെ സ്റ്റാൻഡേർഡ്‌സ് ആൻഡ് സയന്റിഫിക് കമ്മീഷൻസിന്റെ മേൽനോട്ടത്തിലും സഹകരണത്തിലും, അതത് ഇനത്തിന്റെയും അതിന്റേതായ മാനദണ്ഡത്തിന്റെയും വിശദവിവരണമായ ഇന-മാനദണ്ഡം (breed standard) തയ്യാറാക്കുന്നു.

FCI ലോകത്തിലെ ഏറ്റവും വലിയ കെന്നൽ ക്ലബ്ബ് ആയി കണക്കാക്കപ്പെടുന്നു. എന്നാൽ ആഫ്രിക്കയിലും മിഡിൽ ഈസ്റ്റിലും, ഈ മേഖലകളിലെ രാജ്യങ്ങളിൽ ദേശീയ കെന്നൽ ക്ലബ്ബുകളോ പ്യൂർബ്രീഡ് രജിസ്ട്രികളോ ഇല്ലാത്തതിനാൽ, പ്രതിനിധാനം കുറവാണ്. യൂറോപ്പിൽ FCI യിൽ പ്രതിനിധാനം ചെയ്യപ്പെടാത്ത രാജ്യങ്ങൾ UK, കോസൊവോ, ബൾഗേറിയ, എന്നിവ മാത്രമാണ്. അതുപോലെ, അമേരിക്കകളിൽ യുണൈറ്റഡ് സ്റ്റേറ്റ്സും (USA) കാനഡയും മാത്രമാണ് അംഗങ്ങളല്ലാത്തത്.

## ജനുസ്സുകൾ
ഫെഡറേഷൻ സൈനൊലോജിക് ഇന്റെർനാഷ്നാലെ നായ് ജനുസ്സുകളെ 10 വിഭാഗങ്ങളായി തിരിച്ചിരിക്കുന്നു. ഉപയോഗത്തിനെയും ആകാരത്തിനെയും ഒക്കെ അടിസ്ഥാനമാക്കിയാണ് ഈ തരം തിരിവ്.
വിഭാഗങ്ങൾ:
# കാലിമേയ്ക്കുന്ന നായകൾ (സ്വിസ് കാലിമേയ്ക്കുന്ന നായകൾ ഒഴികെ)
# പിൻഷർ, സ്നോസർ - മൊളോസോയിദ് ജനുസ്സുകൾ, സ്വിസ് കാലിമേയ്ക്കുന്ന നായകൾ
# ടെറിയറുകൾ
# ഡാഷ്ഹണ്ടുകൾ
# സ്പിറ്റ്സ് നായകൾ
# സെന്റ് ഹൗണ്ടുകൾ
# പോയിന്റർ നായകളും സെറ്റർ നായകളും
# റിട്രീവർ നായകൾ
# ടോയ് നായകൾ
# സൈറ്റ് ഹൗണ്ടുകൾ

## അവലംബം
ബോർഡർ കോളി

കാലിമേയ്ക്കുന്നതിനായി വികസിപ്പിക്കപ്പെട്ട ഒരു നായ ജനുസ്സാണ് **ബോർഡർ കോളി**. ഇവ വികസിപ്പിക്കപ്പെട്ട ബ്രിട്ടണിലെ ബോർഡർ കൗണ്ടിയിൽ നിന്നാണ് ഇവക്ക് ബോർഡർ കോളി എന്ന പേർ ലഭിച്ചത്. 

ബോർഡർ കോളി നായ ജനുസ്സുകളിൽ ഏറ്റവും ബുദ്ധിയുള്ള ജനുസ്സാണെന്ന് കണക്കാക്കപ്പെടുന്നു.. വളരെയധികം ഊർജ്ജ്വസ്വലരായ ഈ ജനുസ്സ് ആവശ്യത്തിന് വ്യായാമം നൽകിയിട്ടില്ലെങ്കിൽ നശീകരണ പ്രവണതയിലേക്ക് തിരിയാൻ സാധ്യതയുണ്ട്. ഇന്നും ലോകത്ത് കാലിമേയ്ക്കുന്നതിനായി ഈ നായ്ക്കളെ വളരെയധികം ഉപയോഗപ്പെടുത്തി വരുന്നു. ഓമനമൃഗ‌മായും ബോർഡർ കോളി പ്രശസ്തി നേടിക്കഴിഞ്ഞു. അപരിചിതരോട് അത്രയധികം അകൽച്ച കാണിക്കാത്ത ഈ ജനുസ്സ് നല്ല കാവൽ നായ്ക്കളല്ല.
## ശരീരപ്രകൃതി
ജോലി ചെയ്യാൻ വേണ്ടി വികസിപ്പിച്ചെടുത്തതു കൊണ്ട് ബോർഡർ കോളികൾ കാഴ്ചക്ക് വളരെ വ്യത്യാസപ്പെട്ടിരിക്കുന്നു. പ്രജനന സമയത്ത് അവയുടെ രൂപത്തേക്കാൾ ജോലി ചെയ്യാനുള്ള കഴിവിനെ അടിസ്ഥാനമാക്കിയതു കൊണ്ടാണിത്. അടിസ്ഥാനപരമായി ബോർഡർ കോളികൾ ഇടത്തരം വലിപ്പമുള്ളവയാണ്. അവയുടെ ശരീരം വളരെ ശക്തമല്ല. അവക്ക് ഇടത്തരം നീളമുള്ള രോമക്കുപ്പായമാണുള്ളത്.
### നിറം
കറുപ്പും വെളുപ്പുമാണ് ഏറ്റവും അധികം കാണപ്പെടുന്നത്. മൂന്നു നിറങ്ങൾ ഒത്തുചേർന്നും കാണാറുണ്ട്.

## അവലംബം


വർഗ്ഗം:കാലിമേയ്ക്കുന്ന_നായകൾ
ബഡേ ഗുലാം അലിഖാൻ

പ്രശസ്ത ഹിന്ദുസ്ഥാനി സംഗീതജ്ഞനായ **ഉസ്താദ് ബഡേ ഗുലാം അലിഖാൻ** (ദേവനാഗരി:बड़े ग़ुलाम अली ख़ान, Shahmukhi/ഉർദു: بڑے غلام علی خان) (c.&nbsp;2 ഏപ്രിൽ 1902 &ndash; 25 ഏപ്രിൽ 1968) 1902-ൽ പഞ്ചാബിൽ ജനിച്ചു. ഏഴാമത്തെ വയസ്സിൽ പാട്യാലയിലെ ഖാൻ സാഹെബ് കാലെ ഖാൻ എന്ന സംഗീതജ്ഞന്റെ കീഴിൽ പരിശീലനമാരംഭിച്ചു. 1920-ൽ പൊതുസദസ്സിൽ ആദ്യമായി സ്വന്തം സംഗീതക്കച്ചേരി നടത്തി. ശബ്ദസംസ്കരണം, സ്വരക്രമീകരണം എന്നീ ഘടകങ്ങളിലേക്ക് സംഗീതപ്രേമികളുടെ കണ്ണുതുറപ്പിക്കാൻ കഴിഞ്ഞു എന്നതാണ്‌ ഹിന്ദുസ്ഥാനി സംഗീതത്തിനു അദ്ദേഹം നൽകിയ മുഖ്യ സംഭാവന. 1957-ൽ പദ്മശ്രീ പുരസ്കാരം അദ്ദേഹത്തിന് ലഭിച്ചു.

അദ്ദേഹത്തിന്റെ അഭിപ്രായത്തിൽ **

## പുറത്തേക്കുള്ള കണ്ണികൾ
* http://www.hinduonnet.com/fline/fl1915/19151250.htm 
## അവലംബം


## പുറത്തേക്കുള്ള കണ്ണികൾ

* 

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പാട്യാല ഖരാന
വർഗ്ഗം:പാകിസ്താനിൽ നിന്നും ഇന്ത്യയിലേക്ക് കുടിയേറിയവർ
വർഗ്ഗം:ഇന്ത്യൻ പൗരത്വം നേടിയെടുത്തവർ
വർഗ്ഗം:1902-ൽ ജനിച്ചവർ
എൻ. പ്രഭാകരൻ

മലയാളത്തിലെ ഒരു ചെറുകഥാകൃത്തും, കവിയും, നോവലിസ്റ്റുമാണ് **എൻ. പ്രഭാകരൻ**. ആധുനികതയ്ക്കു ശേഷം മലയാള ചെറുകഥയിൽ ഉണ്ടായ ഭാവുകത്വപരിണാമത്തിന് വഴിയൊരുക്കിയ കഥാകൃത്തുക്കളിൽ ഒരാളാണ് ഇദ്ദേഹം. മാതൃഭൂമി ആഴ്ചപ്പതിപ്പു നടത്തിയ ചെറുകഥാമത്സരത്തിൽ സമ്മാനം നേടിയ  *ഒറ്റയാന്റെ പാപ്പാൻ* എന്ന കഥയിലൂടെ ചെറുകഥാരംഗത്തു പ്രവേശം. കഥ, നോവൽ, യാത്രാവിവരണം, കവിത, തിരക്കഥ, സാഹിത്യനിരൂപണം എന്നിവയിൽ ഇരുപതോളം കൃതികൾ. ഇംഗ്ലീഷ്, ഹിന്ദി, ഉർദു, തമിഴ്, തെലുങ്ക്, കന്നട എന്നീ ഭാഷകളിൽ കൃതികൾ പരിഭാഷപ്പെടുത്തിയിട്ടുണ്ട്.

## ജീവിതരേഖ
കണ്ണൂർ ജില്ലയിലെ പറശ്ശിനിക്കടവിൽ 1952 ഡിസംബർ 30 ന്   ജനനം. തലശ്ശേരി ബ്രണ്ണൻ കോളേജിൽ നിന്ന് മലയാള സാഹിത്യത്തിൽ മാസ്റ്റർ ബിരുദം നേടി. ഭാഷാശാസ്ത്രത്തിൽ വി.ഐ.സുബ്രഹ്മണ്യത്തിനു കീഴിൽ ഗവേഷണം ആരംഭിച്ചെങ്കിലും പാതിവഴിയിൽ ഉപേക്ഷിച്ചു. കേരള സർക്കാർ സർവ്വീസിൽ മലയാളം ലൿചററായി ജോലി നേടി. പല കോളേജുകളിലും ജോലിചെയ്തു. ഏറെക്കാലം തലശ്ശേരി ബ്രണ്ണൻ കോളേജിൽ അദ്ധ്യാപകനായിരുന്നു.വകുപ്പു മേധാവിയായിരിക്കെ സ്വയം വിരമിച്ചു. റീനയാണു ഭാര്യ. സുചേത്, സച്ചിൻ എന്നിവർ മക്കളാണു്.

## പുസ്തകങ്ങൾ
* ഒറ്റയാന്റെ പാപ്പാൻ
* ഏഴിനും മീതെ
* പുലിജന്മം
* ജന്തുജനം
* ബഹുവചനം
* തീയ്യൂർ രേഖകൾ
* രാത്രിമൊഴി
* കാൽനട
* ജനകഥ
* എൻ. പ്രഭാകരന്റെ കഥകൾ
* ഞാൻ തെരുവിലേയ്ക്ക് നോക്കി ( കവിതകൾ)
* അദൃശ്യവനങ്ങൾ
* ക്ഷൗരം

## പുരസ്കാരങ്ങൾ
*1971-ൽ മാതൃഭൂമി കഥാമത്സരത്തിൽ 'ഒറ്റയാന്റെ പാപ്പാന്' ഒന്നാം സമ്മാനം
*1987-ൽ കേരളസംഗീതനാടക അക്കാദമിയുടെ മികച്ചനാടകത്തിനുള്ള  അവാർഡ് പുലിജന്മത്തിന് ലഭിച്ചു.
*1988-ൽ ചെറുകാട് അവാർഡ് ലഭിച്ചു
*1988-ൽ കേരളസാഹിത്യ അക്കാദമി അവാർഡ്
*1994-ൽ  പിഗ്മാൻ എന്ന കഥക്ക് മികച്ച കഥയ്ക്കുള്ള  'കഥ' പുരസ്കാരം നേടി
*1995-ൽ പാട്യം ഗോപാലൻ സ്മാരക അവാർഡ് 
*1996-ൽ മികച്ച കഥാസമാഹാരത്തിനുള്ള കേരളസാഹിത്യ അക്കാഡമി അവാർഡ് നേടി
* 2000 ത്തിൽ വി കെ ഉണ്ണികൃഷ്ണൻ സ്മാരക അവാർഡ്
* 2005-ൽ ഇ എം എസ് സ്മാരകട്രസ്റ്റിന്റെ ( മുന്നാട്) പ്രഥമ ഇ എം എസ് പുരസ്കാരം ലഭിച്ചു
* 2007-ൽ യു. പി. ജയരാജ് അവാർഡ്
* 2008-ൽ മേലൂർ ദാമോദരൻ പുരസ്കാരം
* 2009-ൽ പ്രഥമ ബഷീർ സാഹിത്യ അവാർഡ്
*2012-ലെ മുട്ടത്തുവർക്കി പുരസ്കാരം

## പുറം കണ്ണി
*എൻ പ്രഭാകരന്റെ ബ്ലോഗ്
*മലയാളം വാരിക, 2012 ജൂൺ 08 

## അവലംബം

വർഗ്ഗം:മലയാളം നോവലെഴുത്തുകാർ
വർഗ്ഗം:മലയാള കഥാകൃത്തുക്കൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ചെറുകാട് അവാർഡ് ജേതാക്കൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മുട്ടത്തു വർക്കി പുരസ്കാരം ലഭിച്ചവർ
വർഗ്ഗം:കേരളസാഹിത്യ അക്കാദമിയുടെ വിശിഷ്ടാംഗത്വം നേടിയവർ
സിന്ധുഭൈരവി

കർണ്ണാടകസംഗീതത്തിലെ ഒരു രാഗമാണ്‌ **സിന്ധുഭൈരവി**. നാടകപ്രിയയിൽ നിന്നും ജനിച്ച ഈ രാഗം, കരുണ, ഭക്തി, അർപ്പണം എന്നീ ഭാവങ്ങൾ വെളിപ്പെടുത്താനായി പൊതുവെ ഉപയോഗിക്കുന്നു.

## പ്രശസ്ത ഗാനങ്ങൾ

വർഗ്ഗം:ഹനുമൻതോടിയുടെ ജന്യരാഗങ്ങൾ
മറക്കുമോ നീയെൻ്റെ [ചിത്രം കാരുണ്യം]
മോനിഷ

**മോനിഷ ഉണ്ണി** ആദ്യസിനിമയിൽ തന്നെ തന്റെ പ്രതിഭ തെളിയിച്ച പ്രശസ്ത മലയാളചലച്ചിത്ര താരമായിരുന്നു. മലയാളത്തിനു പുറമേ തമിഴിലും കന്നടയിലും അഭിനയിച്ചിട്ടുണ്ട്. 1986-ൽ തന്റെ ആദ്യ ചലച്ചിത്രമായ നഖക്ഷതങ്ങളിലെ അഭിനയത്തിനു മികച്ച നടിക്കുള്ള ദേശീയ അവാർഡ് നേടുമ്പോൾ 15 വയസ്സ് മാത്രമേ ഉണ്ടായിരുന്നുള്ളൂ. ഏറ്റവും കുറഞ്ഞ പ്രായത്തിൽ ഈ ബഹുമതി നേടിയത് മോനിഷയാണ്. 21 വയസ്സുള്ള സമയത്ത്, അഭിനയരംഗത്ത് സജീവമായി നിൽക്കുമ്പോൾ ഒരു കാറപകടത്തിൽ മരണപ്പെട്ടു.

## ജീവിതരേഖ
1971-ൽ കേരളത്തിലെ കോഴിക്കോട്ട് പി. നാരായണനുണ്ണിയുടെയും,ശ്രീദേവിയുടെയും മകളായി ജനിച്ചു. സഹോദരൻ സജിത്. അച്ഛൻ ഉണ്ണിക്ക് ബാംഗ്ലൂരിൽ തുകൽ വ്യവസായം ആയിരുന്നതിനാൽ അവിടെയായിരുന്നു മോനിഷയുടെ ബാല്യം. നർത്തകി കൂടിയായിരുന്ന അമ്മ ശ്രീദേവിയിൽ നിന്നായിരുന്നു നൃത്തത്തിന്റെ ആദ്യപാഠങ്ങൾ പഠിച്ചത്. 9 വയസ്സുള്ളപ്പോൾ നൃത്തത്തിൽ അരങ്ങേറ്റം കുറിച്ചു.1985-ൽ കർണ്ണാടക ഗവൺമെന്റ് ഭരതനാട്യ നർത്തകർക്കായി നൽകുന്ന കൗശിക അവാർഡ് ലഭിച്ചു. ബാംഗ്ലൂരിലെ സെന്റ് ചാൾസ് ഹൈസ്കൂളിൽ നിന്നും,ബിഷപ്പ് കോട്ടൺ ഗേൾസ് ഹൈസ്കൂളിൽ നിന്നുമായി പ്രാഥമിക വിദ്യാഭ്യാസവും മൗണ്ട്‌ കാർമൽ കോളേജിൽ നിന്നു സൈക്കോളജിയിൽ ബിരുദവും ലഭിച്ചു..

## അഭിനേത്രി
പ്രശസ്ത സാഹിത്യകാരനും,തിരക്കഥാകൃത്തും,ചലച്ചിത്രസംവിധായകനുമായ എം.ടി. വാസുദേവൻ നായർ മോനിഷയുടെ കുടുംബസുഹൃത്തായിരുന്നു.അദ്ദേഹമാണ് മോനിഷയുടെ സിനിമാരംഗത്തേക്കുള്ള പ്രവേശനത്തിന്‌ കാരണമായത്. എം.ടി. കഥയും, ഹരിഹരൻ സംവിധാനവും നിർവഹിച്ച 'നഖക്ഷതങ്ങൾ' (1986) ആണ് ആദ്യചിത്രം. കൗമാരപ്രായത്തിലുള്ള ഒരു ത്രികോണ പ്രണയകഥയാണ് ഈ ചിത്രത്തിലേത്‌. മറ്റൊരു പുതുമുഖമായിരുന്ന വിനീത്‌ ആയിരുന്നു ഈ ചിത്രത്തിൽ മോനിഷയുടെ നായകൻ. ഈ ചിത്രത്തിൽ മോനിഷ അഭിനയിച്ച 'ഗൗരി' എന്ന ഗ്രാമീണ പെൺകുട്ടിക്കു 1987-ലെ മികച്ച നടിക്കുള്ള ദേശീയ അവാർഡ്‌ ലഭിച്ചു. മലയാളത്തിനു പുറമേ പൂക്കൾ വിടും ഇതൾ (നഖക്ഷതങ്ങളുടെ റീമേക്ക്‌), ദ്രാവിഡൻ തുടങ്ങിയ തമിഴ്‌ചലച്ചിത്രങ്ങളിലും, രാഘവേന്ദ്ര രാജ്കുമാർ നായകനായി അഭിനയിച്ച *ചിരംജീവി സുധാകർ* (1988) എന്ന കന്നട ചിത്രത്തിലും അഭിനയിച്ചിട്ടുണ്ട്.

ഇതിനു പുറമേ, 'സാമഗാനം' എന്ന സീരിയലിലും (ദൂരദർശൻ - മലയാളം) അഭിനയിച്ചിട്ടുണ്ട്.

## മരണം
1992 ഡിസംബർ 5-ന് 'ചെപ്പടിവിദ്യ' എന്ന ചിത്രത്തിന്റെ ചിത്രീകരണം നടക്കുന്നതിനിടയിൽ മോനിഷയും, അമ്മയും സഞ്ചരിക്കുകയായിരുന്ന കാർ ആലപ്പുഴക്കടുത്തുള്ള ചേർത്തലയിൽ വെച്ച് ചേർത്തലയിൽ നിന്നും മുഹമ്മക്ക്കൂ പോകുകയായിരുന്ന KSRTC ബസും ആയി കൂട്ടിയിടിക്കുകയും, തലച്ചോറിനുണ്ടായ പരിക്കു മൂലം മോനിഷ സംഭവസ്ഥലത്തുവച്ചുതന്നെ മരണപ്പെടുകയും  ചെയ്തു. അമ്മ നിസ്സാര പരുക്കുകളോടെ രക്ഷപ്പെട്ടു. മൃതദേഹം ബാംഗ്ലൂരിലേക്ക് കൊണ്ടുപോയി അവിടെവച്ച് സംസ്കരിച്ചു.

## അഭിനയിച്ച സിനിമകൾ

## അവലംബം

## പുറത്തു നിന്നുള്ള കണ്ണികൾ
* ഐ.എം.ഡി.ബി പ്രൊഫൈൽ

വർഗ്ഗം:1971-ൽ ജനിച്ചവർ
വർഗ്ഗം:1992-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 5-ന് മരിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:നർത്തകർക്കുള്ള കർണ്ണാടകസംസ്ഥാന സർക്കാറിൻറെ കൗശിക പുരസ്കാരം ലഭിച്ചവർ
വർഗ്ഗം:കന്നഡചലച്ചിത്രനടിമാർ
വർഗ്ഗം:ഇന്ത്യയിൽ റോഡപകടങ്ങളിൽ മരിച്ചവർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
ജാമിനി റോയ്

ഇന്ത്യൻ  ആധുനിക ചിത്രകലാരംഗത്തെ ശ്രദ്ധേയനായ കലാകാരനാണ് **ജാമിനി റോയ്** (1887-1972).  
## ജീവിതരേഖ
പശ്ചിമ ബംഗാളിലെ ബങ്കുറ ജില്ലയിലെ ഒരു ഗ്രാമത്തിൽ 1887-ൽ ജനിച്ചു. കൽക്കത്തയിലെ ‘ഗവ.സ്കൂൾ ഓഫ് ആർട്സി’ൽ ചേർന്നു. 1930 കളുടെ തുടക്കത്തിൽ അദ്ദേഹം നാടൻ ചിത്രങ്ങളിലേക്ക് പരിപൂർണമായി തിരിഞ്ഞു. ബ്രിട്ടീഷ് അക്കാദമിക ശൈലിയിലുള്ള പെയിൻറിംഗ് പരിശീലനമാണ് അദ്ദേഹത്തിന് ലഭിച്ചതെങ്കിലും 1920 ആയപ്പോഴേക്കും ആ ശൈലി ഉപേക്ഷിക്കുകയും തന്റേതായ ഒരു ശൈലി വികസിപ്പിച്ചെടുക്കുകയും ചെയ്തു. ഗ്രാമ്യ ദൃശ്യങ്ങളും ഗ്രാമീണരെയും ചിത്രീകരിക്കുകയും നാടോടി കലകളിലെ പാരമ്പര്യമുൾക്കൊണ്ട് രചന നടത്തുകയും ചെയ്തു. ഇദ്ദേഹത്തിന്റെ സന്താൾ സ്ത്രീകളെ കേന്ദ്രീകരിച്ചുള്ള ചിത്രപരമ്പര ഏറെ ശ്രദ്ധയാകർഷിച്ചു. അമ്മയും കുഞ്ഞും, സ്ത്രീ, ബാവുൽ ഗായകർ, പൂച്ചകൾ ചെമ്മീൻ പങ്കിടുന്നത് തുടങ്ങി നിത്യജീവിതത്തിലെ ദൃശ്യങ്ങളായിരുന്നു  അദ്ദേഹത്തിന്റെ രചനാ വിഷയങ്ങൾ.  യേശു ക്രിസ്തുവിൻറെ ജീവിതം ചിത്രീകരിച്ച ചിത്രപരമ്പര അദ്ദേഹത്തിന്റെ ഏറ്റവും ധൈര്യപൂർണ്ണവും ശ്രദ്ധേയവുമായ പരീക്ഷണമായി കരുതപ്പെടുന്നു.

1946-ൽ ലണ്ടനിലും 1953-ൽ ന്യൂയോർക്കിലും റോയിയുടെ ചിത്രപ്രദർശനങ്ങൾ നടത്തി. ആദ്യ കാലത്ത് ധാരാളമായി ചിത്രങ്ങൾ വിൽപ്പന നടത്തിയെങ്കിലും 1920 കാലഘട്ടത്തോടെ പ്രതിഫലം പറ്റിക്കൊണ്ടുള്ള ഛായാചിത്ര രചന അദ്ദേഹം നിർത്തി. 

1972 ഏപ്രിൽ 24-ന് അന്തരിച്ചു.
## പുരസ്കാരങ്ങൾ
* 1955-ൽ  പത്മഭൂഷൺ പുരസ്കാരം ലഭിച്ചു.
## അവലംബം

## പുറം കണ്ണികൾ
*Biography at Calcuttaweb.com
*"JAMINI ROY Artwork details with Auctions prices" 
* The First but Forgotten Exhibition by Satyasri Ukil 
*Jamini Roy at Prinseps

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1887-ൽ ജനിച്ചവർ
വർഗ്ഗം:1972-ൽ മരിച്ചവർ
വർഗ്ഗം:ഏപ്രിൽ 11-ന് ജനിച്ചവർ
വർഗ്ഗം:ഏപ്രിൽ 24-ന് മരിച്ചവർ
മഹാത്മാ ഗാന്ധി കോളേജ്

തിരുവനന്തപുരം ജില്ലയിലെ വളരെ പ്രസിദ്ധവും പുരാതനവുമായ ഒരു കലാലയമണു കേശവദാസപുരത്ത് സ്ഥിതി ചെയ്യുന്ന **മഹാത്മാഗാന്ധി കോളേജ്‌**. ഇന്ത്യയുടെ രാഷ്ട്രപിതാവായ മഹാത്മാഗാന്ധിയുടെ പേരിൽ സമർപ്പിക്കപ്പെട്ട ഈ കലാലയം 1948-ൽ എൻ.എസ്‌.എസ്‌. ആണ്‌ സ്ഥാപിച്ചത്. എൻ.എസ്‌.എസ്‌. സ്ഥാപക നേതാവായ മന്നത്ത്‌ പത്മനാഭൻ ഈ കലാലയത്തിന്റെ സ്ഥാപനത്തിൽ വലിയ ഒരു പങ്കു വഹിച്ചു.

## ചരിത്രം
വിദ്യാഭ്യാസപരമായി സമൂഹ ഉന്നമനം എന്ന മന്നത്തു പത്മനാഭന്റെ ആഹ്വാന പ്രകാരം എൻ.എസ്‌.എസ്‌. പല വിദ്യാഭ്യാസ സ്ഥപനങ്ങളും ആരംഭിച്ചതിൽ ഒന്നാണു എം.ജി. കോളേജ്‌.
പെരുന്താന്നിയിലുള്ള വടശ്ശേരി അമ്മ വീടിലാണു കോളേജ്‌ ആദ്യം പ്രവർത്തിച്ചു തുടങ്ങിയതെങ്ങിലും പിന്നീടു ഇപ്പോൾ കോളേജു സ്ഥിതി ചെയുന്ന കേശവദാസപുരത്തേക്കു മാറ്റുകയായിരുന്നു. 1948 ഓഗസ്റ്റ് 22-ന്‌ ഇന്ത്യയുടെ അവസാനത്തെ ഗവർണർ ജനറലായ സി. രാജഗോപാലാചാരി കെട്ടിടത്തിന്റെ ശിലാസ്ഥാപനം നിർവഹിച്ചു. 1949 ൽ സാഹിത്യവിഭാഗവും 1950-ൽ ശാസ്ത്രവിഭാഗവും ഇവിടേക്കു മാറ്റി. പ്രധാന കെട്ടിടം 1958-ൽ പൂർത്തീകരിക്കുകയും പ്രധാനമന്ത്രി ജവഹർലാൽ നെഹ്രു ഉദ്ഘാടനം ചെയ്യുകയും ചെയ്തു.
കേരള സർ‌വകലാശാല നിലവിൽ വന്നതു മുതൽ അതിനു കീഴിലണു കോളേജ്‌ പ്രവർത്തിക്കുന്നത്.
## വിഷയങ്ങൾ
ഇന്നു 14 ബിരുദവിഷയങ്ങളും 9 ബിരുദാനന്തരബിരുദ വിഷയങ്ങളിലുമായി 3000 വിദ്യാർതികളോളം ഈ കലാലയത്തിൽ പഠിക്കുന്നു. അഞ്ചു വിഷയങ്ങളിൽ ഗവേഷണസൗകര്യങ്ങളും നിലവിലുണ്ട്‌. കോമേഴ്സ്‌ വിഭാഗത്തിനെ 2001 ൽ ഗവേഷണ കേന്ദ്രമായി കേരള സർവകലാശാല അംഗീകരിക്കുകയുണ്ടായി.

               
## സ്ഥലo
                                                                       
കേരളത്തിലെ തിരുവനന്തപുരം നഗരത്തിന്റെ ഒരു സ്ഥലമാണ് കേശവദാസപുരം. കേശവദാസപുരം ജംഗ്ഷൻ NH 47, എംസി റോഡ് (അല്ലെങ്കിൽ SH1) ന്റെ ഒരു മീറ്റിംഗാണ്. നായർ സർവീസ് സൊസൈറ്റിയുടെ  സംരംഭമായ മഹാത്മാഗാന്ധി കോളേജ് കേശവദാസപുരയിലാണ്.  

## വിഭാഗങ്ങൾ

*B.A. (ബാച്ചിലർ ഓഫ് ആർട്സ്) ഹിന്ദി 
*ചരിത്രം
*സോഷ്യോളജി
*ഇക്കണോമിക്സ്
*ബിഎസ്സി(ബാച്ചിലർ ഓഫ് സയൻസ്) 
*മാത്തമാറ്റിക്സ്
*ഫിസിക്സ് 
*കെമിസ്ട്രി 
*സുവോളജി 
*ബോട്ടണി 
*സൈക്കോളജി 
*എംഎസ്സി (മാസ്റ്റർ ഓഫ് സയൻസ്) മാത്തമാറ്റിക്സ് 
*കെമിസ്ട്രി
*സുവോളജി 
*ബോട്ടണി
*എം.എ. (മാസ്റ്റർ ഓഫ് ആർട്ട്സ്) ഇക്കണോമിക്സ്മ
*ഹിന്ദി 
*ഇംഗ്ലീഷ് ഭാഷ & സാഹിത്യം 
*B.Com  അക്കൗണ്ടൻസി 
*എം.കോം (മാസ്റ്റർ ഓഫ് കൊമേഴ്സ്) അക്കൗണ്ടൻസി
* BA മലയാളം MA മലയാളം &റിസർച്ച്.

## അവലംബം
*എം.ജി കോളേജ്‌ ഔദ്ദ്യൊഗിക വെബ്‌ സൈറ്റ്‌

വിഭാഗം:കേരള സർവ്വകലാശാലക്കു കീഴിലുള്ള കലാലയങ്ങൾ

വർഗ്ഗം:തിരുവനന്തപുരം ജില്ലയിലെ കലാലയങ്ങൾ
തകഴി കുട്ടൻപിള്ള

കേരളത്തിലെ പ്രശസ്ത കഥകളി സംഗീതജ്ഞനായിരുന്നു **തകഴി കുട്ടൻപിള്ള**. കഥകളി സംഗീതത്തിന്റെ തെക്കൻ ശീലിന്റെ ഉപജ്ഞാതാവായിരുന്നു തകഴി കുട്ടൻപിള്ള. പ്രമുഖ കഥകളി കലാകാരന്മാരുമൊത്ത് കുട്ടൻപിള്ള ഇന്ത്യയിലും വിദേശത്തും നിരവധി കഥകളി പരിപാടികൾ അവതരിപ്പിച്ചിട്ടുണ്ട്. കാപ്പിൽ നാണുപിള്ളയെന്ന ആ കാലഘട്ടത്തിലെ പ്രശസ്തനായ കഥകളി സംഗീതജ്ഞാനാണ് അദ്ദേഹത്തിന്റെ ഗുരു.  

## പുരസ്കാരങ്ങൾ
*ദേവസ്വം ബോർഡിന്റെ കലാരത്നം അവാർഡ് (1972)
*സംഗീതനാടക അക്കാദമി അവാർഡ്
*കേരള കലാമണ്ഡലം പുരസ്കാരം
*വട്ടിക്കാംതൊടി പുരസ്കാരം
*കേരള സർക്കാരിന്റെ കഥകളി പുരസ്കാരം (2006)

## ചരമം
ഏറെ നാൾ മറവിരോഗബാധിതനായി കിടന്ന കുട്ടൻപിള്ള 2007 സെപ്റ്റംബർ 17-നു പുലർച്ചെ 4 മണിക്ക് അന്തരിച്ചു.

## അവലംബം

*ദീപിക ദിനപത്രത്തിൽ വന്ന ലേഖനം 

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2007-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:സെപ്റ്റംബർ 17-ന് മരിച്ചവർ

വർഗ്ഗം:കഥകളി കലാകാരന്മാർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
അങ്കിത് ഫാദിയ

പ്രശസ്തനായ ഒരു കമ്പ്യൂട്ടർ സുരക്ഷാവിദഗ്ദ്ധനാണ് **അങ്കിത് ഫാദിയ**. കമ്പ്യൂട്ടർ സുരക്ഷയെക്കുറിച്ചുള്ള നിരവധി ആധികാരിക ഗ്രന്ഥങ്ങൾ ഇദ്ദേഹത്തിന്റേതായിട്ടുണ്ട്. ഒരു സെക്യൂരിറ്റി ചാർലറ്റനായിട്ടാണ് അദ്ദേഹത്തെ കണക്കാക്കുന്നത്. ഒഎസും നെറ്റ്‌വർക്കിംഗ് നുറുങ്ങുകളും തന്ത്രങ്ങളും പ്രോക്‌സി വെബ്‌സൈറ്റുകളും ഉൾപ്പെടുന്നതാണ് അദ്ദേഹത്തിന്റെ വർക്കുകൾ.*'

അദ്ദേഹത്തിന്റെ നേട്ടങ്ങളെക്കുറിച്ചുള്ള അദ്ദേഹത്തിന്റെ നിരവധി അവകാശവാദങ്ങളെക്കുറിച്ച് സുരക്ഷാ വ്യവസായത്തിലെ മറ്റുള്ളവർ തർക്കമുന്നയിച്ചു, കൂടാതെ 2012 ലെ ഡെഫ് കോൺ(DEF CON) 20-ൽ "സെക്യൂരിറ്റി ചാർലാറ്റൻ ഓഫ് ദ ഇയർ" അവാർഡ് നൽകി അദ്ദേഹത്തെ പരിഹസിച്ചു. Attrition.org അദ്ദേഹത്തിന്റെ ക്ലെയിം ക്രെഡൻഷ്യലുകൾ അവലോകനം ചെയ്യുകയും അവരുടെ സെക്യൂരിറ്റി ചാർലാറ്റൻസ് ലിസ്റ്റിൽ ഉൾപ്പെടുത്തുകയും ചെയ്തു, അദ്ദേഹത്തിന്റെ മാർക്കറ്റിംഗ് പ്രസ്താവനകളുടെ ആധികാരികതയെ ചോദ്യം ചെയ്തു. അദ്ദേഹത്തിന്റെ കൃതികളിൽ കോപ്പിയടി ആരോപിച്ചു. ഹാക്കിംഗ് നേട്ടങ്ങളെക്കുറിച്ചുള്ള അദ്ദേഹത്തിന്റെ അവകാശവാദങ്ങൾ മൂലം പിന്നീട് പല മാസികകളും അദ്ദേഹത്തെ അപമാനിക്കുന്നിതിനിടയാക്കി.
== ജീവിതരേഖ ==
[[ന്യൂ ഡെൽഹി|ന്യൂ ഡെൽഹിയിലെ]] [[ഡെൽഹി പബ്ലിക് സ്കൂൾ|ഡെൽഹി പബ്ലിക് സ്കൂളിൽ]] നിന്നും പ്രാഥമിക വിദ്യാഭ്യാസം നേടി. പത്താം വയസ്സിൽ, മാതാപിതാക്കൾ അദ്ദേഹത്തിന് ഒരു കമ്പ്യൂട്ടർ സമ്മാനിച്ചു, ഒരു വർഷം വീഡിയോ ഗെയിമുകൾ കളിച്ചതിന് ശേഷം ഈ വിഷയത്തെക്കുറിച്ചുള്ള ഒരു പത്രവാർത്ത വായിച്ചപ്പോഴാണ് ഹാക്കിംഗിൽ താൽപ്പര്യം തോന്നിയതെന്ന് അദ്ദേഹം പറയുന്നു. താമസിയാതെ അദ്ദേഹം ഒരു വെബ്‌സൈറ്റ് *hackingtruths.box.sk'' ആരംഭിച്ചു, അവിടെ അദ്ദേഹം ഹാക്കിംഗ് ട്യൂട്ടോറിയലുകൾ എഴുതി, അത് ധാരാളം വായനക്കാരെ നേടുകയും ഒരു പുസ്തകം എഴുതാൻ അദ്ദേഹത്തെ പ്രോത്സാഹിപ്പിക്കുകയും ചെയ്തു. ഈ പുസ്തകത്തിന് ഇന്ത്യയിൽ അനുകൂലമായ പ്രതികരണങ്ങൾ ലഭിച്ചു, ഫാദിയയെ രാജ്യത്ത് ജനപ്രിയയാക്കുകയും അദ്ദേഹത്തിന്റെ ഹോബിയെ ഒരു മുഴുവൻ സമയ തൊഴിലാക്കി മാറ്റുകയും ചെയ്തു. എന്നിരുന്നാലും, അദ്ദേഹത്തിനെതിരെ കോപ്പിയടി ആരോപണം ഉയർന്നു.

## പ്രസിദ്ധീകരിച്ച പുസ്തകങ്ങൾ
* അൺ ഒഫീഷ്യൽ ഗൈഡ് റ്റു എത്തിക്കൽ ഹാക്കിംഗ് (Unofficial guide to ethical hacking)
* നെറ്റ്വർക്ക് സെക്യൂരിറ്റി:എ ഹാക്കേർസ് പെർസ്പെക്റ്റീവ് (Network security:A hackers perspective)
* ടിപ്സ് ആന്റ് ട്രിക്സ് ഓൺ ലിനക്സ് (Tips and tricks on Linus)
* ആൻ എത്തിക്കൽ ഹാക്കിംഗ് ഗൈഡ് റ്റു കോർപ്പറേറ്റ് സെക്യൂരിറ്റി (An ethiccal hacking guide to coporate security)
* ആൻ എത്തിക്കൽ ഗൈഡ് റ്റു ഹാക്കിംഗ് മൊബൈൽ ഫോൺസ് (An ethical guide to hacking mobile phones)
* വിൻഡോസ് ഹാക്കിംഗ് (Windows hacking)
* ഇമെയിൽ ഹാക്കിംഗ് (Email hacking)
## പുറമെ നിന്നുള്ള കണ്ണികൾ
* ഔദ്യോഗിക വെബ്‌സൈറ്റ്

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1985-ൽ ജനിച്ചവർ

## അവലംബം
ചിഹ്വാഹ്വ

ലോകത്തിലെ ഏറ്റവും ചെറിയ നായ ജനുസ്സാണ് **ചിഹ്വാഹ്വ**. മെക്സിക്കോയിലെ ചിഹ്വാഹ്വ സംസ്ഥാനത്തിൽ നിന്നാണ് ചിഹ്വാഹ്വ എന്ന പേർ ജനുസ്സിന് ലഭിച്ചത്. ചൈനീസ് ഹെയർലെസ്സ് എന്ന നായ ജനുസ്സിൽ നിന്നും  വികസിച്ചു വന്നതാണ് ചിഹ്വാഹ്വ എന്ന് ചില ഗവേഷകർ അഭിപ്രായപ്പെടുന്നു. ഏഷ്യയും അമേരിക്കയും ഒരു ഭൂഖണ്ഡമായിരുന്നപ്പോൾ ഏഷ്യയിൽ നിന്നും അലാസ്കയിലൂടെ അമേരിക്കയിലെത്തിയ ചൈനീസ് ഹെയർലെസ്സ് നായകൾ അസ്‌ടെക്കുകളുടെ ടെചിചി നായകളുമായി പ്രജനനം നടത്തി വികസിച്ചുവന്നതാണ് ചിഹ്വാഹ്വ എന്നാണ് അവരുടെ വാദം. അമേരിക്കൻ കെന്നൽ ക്ലബ്ബിൽ ആദ്യത്തെ ചിഹ്വാഹ്വ ചേർക്കപ്പെട്ടത് 1905ലാണ്.
## ചിത്രശാല

Can047eue.jpg|നീണ്ട രോമങളുള്ള ഒരു ചിഹ്വാഹ്വ ജനുസ്സ് നായ

## അവലംബം
സെപ്റ്റംബർ 20

__NOEDITSECTION__
ഗ്രിഗോറിയൻ കലണ്ടർ പ്രകാരം **സെപ്റ്റംബർ 20** വർഷത്തിലെ 263 (അധിവർഷത്തിൽ 264)-ാം ദിനമാണ്. 

## ചരിത്രസംഭവങ്ങൾ

* 1187- സലാദിൻ ജെറുസലേം ആക്രമണം ആരംഭിച്ചു.
* 1519 - ഫെർഡിനാൻഡ് മാഗല്ലൻ, 270 സഹയാത്രികരുമായി ഭൂമി ചുറ്റി സഞ്ചരിക്കാനുള്ള തന്റെ കപ്പൽയാത്ര സാൻലൂകാർ ഡി ബരാമെഡയിൽ നിന്നും ആരംഭിച്ചു. 
* 1891 - ആദ്യ പെട്രോൾ കാർ അമേരിക്കയിൽ മസാചുസെറ്റ്സിലെ സ്പ്രിങ്ഫീൽഡിൽ പുറത്തിറങ്ങി.
* 1930 - ആർച്ച് ബിഷപ്പ് മാർ ഇവാനിയോസ്, സീറോ മലങ്കര കത്തോലിക്കസഭ സ്ഥാപിച്ചു.
* 1946 - ആദ്യ കാൻ ചലച്ചിത്രോൽസവം സംഘടിപ്പിക്കപ്പെട്ടു.
* 1977 - വിയറ്റ്നാം ഐക്യരാഷ്ട്രസഭയിൽ അംഗമായി.
* 1984 - ലെബനന്റെ തലസ്ഥാനമായ ബെയ്റൂട്ടിലെ അമേരിക്കൻ നയതന്ത്ര്യകാര്യാലയത്തിനു നേരെയുണ്ടായ ആത്മഹത്യാ കാർബോംബാക്രമണത്തിൽ ഇരുപത്തിരണ്ടു പേർ കൊല്ലപ്പെട്ടു.
* 2000 - ബ്രിട്ടന്റെ എം.ഐ. 6 രഹസ്യാന്വേഷണവിഭാഗത്തിന്റെ കെട്ടിടത്തിനു നേരെ മിസൈലാക്രമണം നടന്നു. റഷ്യൻ നിർമ്മിത പീരങ്കിവേധമിസൈൽ ആയ മാർക്ക് 22 ആയിരുന്നു ഇതിനുപയോഗിച്ചത്.

## ജന്മദിനങ്ങൾ

## ചരമവാർഷികങ്ങൾ

## മറ്റു പ്രത്യേകതകൾ

വർഗ്ഗം:സെപ്റ്റംബർ 20
ഗ്രേറ്റ് ഡേൻ

നായകളിൽ വലിപ്പം കോണ്ടും നല്ല സ്വഭാവം കൊണ്ടും വളരെയേറെ ശ്രദ്ധ പിടിച്ചുപറ്റിയിട്ടുള്ള ജനുസ്സാണ് **ഗ്രേറ്റ് ഡേൻ**. നല്ല രൂപസൗകുമാര്യമുള്ള ഈ ജനുസ്സ് നായ്ക്കളിലെ അപ്പോളോ ദേവൻ എന്നു വിളിക്കപ്പെടുന്നു.നായ ജനുസ്സുകളിലെ ഏറ്റവും വലിയ ജനുസ്സുകളിൽ ഒന്നാണ് ഗ്രേറ്റ് ഡേൻ. ഇപ്പോൾ ലോകത്തെ ഏറ്റവും ഉയരമുള്ള നായ ഒരു ഗ്രേറ്റ് ഡേനാണ്.

## ചരിത്രം
thumb|leftഗ്രേറ്റ് ഡേനുമായി സാദൃശ്യമുള്ള നായകൾ പുരാതന ഈജിപ്തിലും, ഗ്രീസിലും, റോമിലും ജീവിച്ചിരുന്നതായി രേഖകളുണ്ട്. ബോർഹൗണ്ട്, മാസ്റ്റിഫ്, ഐറിഷ് വുൾഫ്ഹൗണ്ട് എന്നീജനുസ്സുകളിൽ നിന്നാണ് ഗ്രേറ്റ് ഡേൻ ജനുസ്സ് രൂപവൽക്കരിക്കപ്പെട്ടത് എന്ന വാദവും നിലവിലുണ്ട്.

ഗ്രേറ്റ് ഡേൻ ജനുസ്സ് ഉരുത്തിരിഞ്ഞിട്ട് 400 വർഷങളെങ്കിലും ആയിട്ടുണ്ടെന്ന് കണക്കാക്കപ്പെടുന്നു.

## ശരീരപ്രകൃതി
കെന്നൽ ക്ലബ്ബ് നിബന്ധനകൾ പ്രകാരം കുറഞ്ഞ ഭാരം 45 മുതൽ 56 കിലോഗ്രാനും ഉയരം 28 മുതൽ 34 ഇഞ്ച് വരെയുമാണ്. പക്ഷേ എത്ര വരെ ഭാരവും ഉയരവും കൂടാം എന്നതിന് നിബന്ധനയൊന്നുമില്ല.
സാധാരണ ആൺ നായക്കൾക്ക് 90 കിലോഗ്രാം വരെ ഭാരം കാണാറുണ്ട്. കാലിഫോർണിയയില്‍ നിന്നുള്ള ഗിബ്സൺ എന്ന ഗ്രേറ്റ് ഡേൻ നായയാണ് ഇപ്പോൾ നായകളിലെ ഉയരത്തിന്റെ ലോകറെക്കോർഡിനുടമ.ഈ നായക്ക് മുതുകുവരെ 42.2 ഇഞ്ച് ഉയരമാണുള്ളത്

## പെരുമാറ്റം
ഗ്രേറ്റ് ഡേനുകൾക്ക് വലിയ ശരീരവും പേടിപ്പിക്കുന്ന ഭാവവും ഉണ്ടെങ്കിലും വളരെ സൗമ്യമായ പെരുമാറ്റമാണ് അവക്കുള്ളത്. അതുകൊണ്ട് തന്നെ ***സൗമ്യനായ രാക്ഷസൻ*** എന്ന വിളിപ്പേർ അവക്ക് ലഭിച്ചു. മനുഷ്യരോട് മാത്രമല്ല മറ്റ് നായകളോടും ഓമനമൃഗങ്ങളോടും സമാധാനപരമായ സഹവർത്തിത്വത്തിൽ കഴിയാൻ ഗ്രേറ്റ് ഡേൻ നായകൾ മിടുക്കു കാട്ടുന്നു.

## പലവക
*അമേരിക്കൻ ഐക്യനാടുകളിലെ പെൻസില്വാനിയ സംസ്ഥാനത്തിന്റെ ഔദ്യോഗിക നായയാണ് ഗ്രേറ്റ് ഡേൻ
*ഗ്രേറ്റ് ഡേൻ സ്റ്റേറ്റ് യൂണിവേഴ്സിറ്റി ഒഫ് ന്യൂയോർക്കിന്റെ ഭാഗ്യചിഹ്നമാണ്(Mascot)

## അവലംബം
പുളി (മരം)

ദക്ഷിണേന്ത്യയിലെങ്ങും സാധാരണയായി കാണപ്പെടുന്ന **പുളി (മരം)** അഥവ **വാളൻപുളി**യുടെ ജന്മദേശം ആഫ്രിക്കയാണ്. ഇതിന്റെ പുളിരുചിയുള്ള ഫലം കറികളിൽ പ്രധാന ചേരുവയായി ഉപയോഗിക്കുന്നു.  

പുളി പോഷക സമൃദ്ധമായ ഒരു ഫലമാണ്. വാളൻ പുളിയിൽ തയമിൻ (വിറ്റാമിൻ B1), റിബോഫ്ലാവിൻ (B2), നിയസിൻ (B3), വിറ്റാമിൻ സി തുടങ്ങിയ വിറ്റാമിനുകൾ, മഗ്‌നേഷ്യം, പൊട്ടാസ്യം, ഫോസ്ഫറസ്, അയൺ തുടങ്ങിയ ധാതുക്കൾ, 
പോളിഫീനോൾസ് തുടങ്ങിയ നിരോക്സീകാരികൾ, നാരുകൾ എന്നി പോഷകങ്ങൾ അടങ്ങിയിട്ടുണ്ട്. ഇതിൽ കൊഴുപ്പ് കുറവും മധുരത്തിന്റെ അളവ് കൂടുതലുമാണ്. 

ഒരു ദീർഘകാല ഫലവൃക്ഷം ആണ് വാളൻപുളി. വിത്ത് കിളിർപ്പിച്ചോ ഒട്ടിച്ചോ തൈകൾ തയ്യാറാക്കാം. സാധാരണയായി പത്തു വർഷത്തോളം സമയം തൈകൾ കായ്ക്കാൻ വേണ്ടി വരുന്നു. ബഡിംഗ് നടത്തിയുണ്ടാക്കുന്ന തൈകൾക്ക് ഇതിന്റെ പകുതി കാലം മതിയാകും മൂപ്പെത്താൻ.വേനൽക്കാലത്തിനൊടുവിൽ പുഷ്പിക്കുകയും ഫിബ്രവരി മാസത്തോടെ വിളഞ്ഞ് പഴുക്കുകയും ചെയ്യും, മധുരമുള്ളയിനം പുളി സ്വീറ്റ് താമരിൻഡ് എന്ന പേരിൽ വിപണിയിൽ കിട്ടും. പത്തു വർഷം കഴിഞ്ഞാൽ ഒരു മരത്തിൽ നിന്ന് 200 മുതൽ 250 കിലോ വാളൻപുളി വരെ പ്രതിവർഷം കിട്ടിയേക്കാം. 

ലഘുചിത്രം|പുളിമരം

## പേരിനു പിന്നിൽ
ടാമറിൻഡസ് ഇൻഡിക്ക എന്ന ശാസ്ത്രീയ നാമത്തിലുള്ള “ടാമറിൻഡസ്” എന്ന അറബി ഭാഷയിൽ നിന്നും ഉണ്ടായതാൺ. അറബിയിൽ ടാമർ എന്ന വാക്കിനു ഈന്തപ്പന എന്നാണർഥം. ടാമർ-ഇൻഡസ്  അഥവാ ഇന്ത്യയിലെ ഈന്തപ്പന എന്ന അർത്ഥത്തിലാണ് വാളൻപുളിക്ക് ഈ പേർ കിട്ടിയത്.

## രസാദി ഗുണങ്ങൾ
രസം			:അമ്ലം

ഗുണം		:ഗുരു, രൂക്ഷം

വീര്യം			:ഉഷ്ണം

വിപാകം		:അമ്ലം

## പോഷകങ്ങൾ
ഊർജം : ഏകദേശം 240 കാലറി 

അന്നജം : 63%

പ്രോട്ടീൻ : ഏകദേശം 3%

കൊഴുപ്പ് : കുറവാണ്, 1%

ധാതുക്കൾ : മഗ്‌നേഷ്യം, പൊട്ടാസ്യം, ഫോസ്ഫറസ്, അയൺ 

വിറ്റാമിനുകൾ : തയമിൻ (വിറ്റാമിൻ B1), റിബോഫ്ലാവിൻ (B2), നിയസിൻ (B3), വിറ്റാമിൻ സി തുടങ്ങിയവ. 

നിരോക്സീകാരികൾ : പോളിഫീനോൾസ് തുടങ്ങിയ ധാരാളം പോഷകങ്ങൾ അടങ്ങിയിട്ടുണ്ട്.

## ഔഷധയോഗ്യ ഭാഗം
ഇല, പൂവ്, ഫലമജ്ജ,വിത്ത്,മരതൊലി   

## ചിത്രശാല

File:Tamarind flower vijayanrajapuram 01.jpg|thumb|വാളൻപുളി  പൂക്കൾ
File:Tamarind_-_വാളൻപുളി-1.JPG|വാളൻ പുളി മരം
File:Tamarind_-_വാളൻപുളി-2.JPG|വാളൻ പുളികൾ
File:Tamarind_-_വാളൻപുളി-3.JPG|വാളൻ പുളികൾ മരത്തിൽ
File:Tamarind_-_വാളൻപുളി-4.JPG|പൂവ്
File:Tamarind_-_വാളൻപുളി-5.JPG|പൂവിൽ നിന്ന് പുളികളുണ്ടാകുന്നതും 
File:Tamarind_-_വാളൻപുളി-6.JPG|വാളൻ പുളിയുടെ ഇല
File:പുളിമരം.JPG|പുളിമരം. തമിഴ്നാട്ടിലെ കാഴ്ച്ച
File:റോഡിനിരുവശവും പുളിമരം നിൽക്കുന്നു.JPG|റോഡിനിരുവശവും പുളിമരം നിൽക്കുന്നു. തമിഴ്നാട്ടിലെ കാഴ്ച്ച
Image:തളിർത്തു_നിൽക്കുന്ന_പുളിമരം.JPG|തളിർത്തു_നിൽക്കുന്ന_പുളിമരം
ചിത്രം:പുളി.JPG
ചിത്രം:Pulimaram01.jpg|പുളിമരത്തിന്റെ മുകൾ കാഴ്ച
ചിത്രം:പുളി പൂവ്.jpg|പൂവ്
പ്രമാണം:പുളി തൈ.JPG|തൈ
File:A Tamarind tree seedling.jpg|മുളച്ചുവരുന്ന പുളിമരത്തിന്റെ തൈ.
File:Tramarind Seed.jpg|പുളിങ്കുരു


## അവലംബം

## പുറത്തേക്കുള്ള കണ്ണികൾ
*  കൂടുതൽ വിവരങ്ങൾ 
* http://keyserver.lucidcentral.org/weeds/data/03030800-0b07-490a-8d04-0605030c0f01/media/Html/Tamarindus_indica.htm  ചിത്രങ്ങളും വിവരങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ഐറിഷ് വുൾഫ്ഹൗണ്ട്

ചെന്നായ്ക്കളെ വേട്ടയാടാൻ വേണ്ടി വികസിപ്പിച്ചെടുക്കപ്പെട്ട നായ ജനുസ്സണ് **ഐറിഷ് വുൾഫ്ഹൗണ്ട്**. ലോകത്തിലെ ഏറ്റവും വലിയ നായ് ജനുസ്സുകളിൽ ഒന്നാണിത്. 

## ചരിത്രം
വളരെ പഴയ ഒരു നായ ജുസ്സാണ് ഐറിഷ് വുൾഫ്ഹൗണ്ട്. ക്രി.മു 1ആം നൂറ്റാണ്ടിലോ അതിനു മുൻപോ സെൽറ്റ് വംശജർ ഉപയോഗിച്ചിരുന്ന യുദ്ധനായകളിൽ നിന്നാണ് ഈ ജനുസ്സ് രൂപം കൊണ്ടതെന്നു കരുതപ്പെടുന്നു.ഐറിഷ് ജനത യുദ്ധാവശ്യങൾക്കും വീടിനും കന്നുകാലികൾക്കും കാവൽ നിൽക്കുന്നതിനുമായി ഇവയെ പരിപാലിച്ചു പോന്നു.നായപ്പോരുകളിലും ഈ നായ ജനുസ്സിനെ ഉപയോഗപ്പെടുത്തിയിരുന്നതായി ചരിത്രരേഖകളിൽ കാണാം.

## ശരീരപ്രകൃതി
വേട്ടനായയായതു കൊണ്ടു തന്നെ വേഗത്തിലുള്ള നീക്കങ്ങളും, ശക്തമായ കാഴ്ച ശക്തിയും ഈ നായ്ക്കൾക്കുണ്ട്. പരുക്കൻ രോമങ്ങളാണിവക്കുള്ളത്, അത് വളരെയധികം നിറങ്ങളിൽ കാണപ്പെടുന്നു. പെട്ടി പോലെയുള്ള തലയും നീണ്ട ശക്തമായ കഴുത്തും വലിയതെങ്കിലും ഒതുങ്ങിയ ശരീരവും  ഐറിഷ് വുൾഫ്ഹൗണ്ട് നായകൾക്കുണ്ട്. 

ചുമൽ വരെ 34 ഇഞ്ച് ഉയരം ശരാശരി ഇവക്കുണ്ടാകും, പക്ഷേ ഇതേ ശരീരവലിപ്പം മൂലം മിക്ക സാധാരണ നായ വളർത്തലുകാർക്കും ഈ ജനുസ്സ് തിരഞ്ഞെടുക്കാൻ വിമുഖതകാണിക്കാൻ കാരണമാകുന്നു. ശരാശരി ഭാരം പെണ്ണിന് 48 കിലോഗ്രാമും ആണിന് 55 കിലോഗ്രാമും ആണ്.എങ്കിലും 82 കിലോഗ്രാം വരെ ആൺ നായകൾക്ക് ഭാരം വരാം. 18 മുതൽ 22 മാസം കൊണ്ട് ഇവ പൂർണ്ണവളർച്ചയെത്തുന്നു.

## മറ്റു കണ്ണികൾ
* ബ്രീഡ് ക്ലബ്ബുകൾ,അസ്സോസിയേഷനുകൾ
** The Irish Wolfhound Society of Ireland 
** Irish Wolfhound Club of Canada
** Irish Wolfhound Club of America
** The Irish Wolfhound Club (UK) 
** Irish Wolfhound Clubs in Australia 
** Irish Wolfhound Club of Switzerland 
** Irish Wolfhound Club of Northern Ireland
** Irish Wolfhound Club of Ireland 
** Irish Wolfhound Society (UK) 
** Wolfhound & Deerhound Club of Czech republic
* മറ്റുള്ളവ
** Regimental mascot
** 69th Infantry Regiment & its Wolfhounds leading New York City's St Patrick's Day Parade 
** Dog Breed Info: Irish Wolfhound
ഹരിഹരൻ (ഗായകൻ)

പ്രശസ്തനായ ഗസൽ ഗായകനും ചലച്ചിത്രപിന്നണിഗായകനുമാണ് **എ. ഹരിഹരൻ**. ഹിന്ദി, തമിഴ് തെലുങ്ക്, കന്നട, മലയാളം തുടങ്ങിയ ഭാഷകളിൽ‌ പാടിവരുന്നു. ഗസൽ‌ ആലാപന‌രംഗത്ത് തനതായ വ്യക്തിമുദ്ര പതിപ്പിച്ച ഇദ്ദേഹം ഫ്യൂഷൻ‌ മ്യൂസിക്കിന്റെ അറിയപ്പെടുന്ന വക്താവുകൂടിയാണ്. 2004-ൽ‌ പത്മശ്രീ നൽ‌കി ഭാരതസർക്കാർ ഇദ്ദേഹത്തെ ആദരിച്ചിട്ടുണ്ട്. നിരവധി ഗസൽ ആൽബങ്ങൾ,തമിഴ് ഹിന്ദി മലയാളം ചലച്ചിത്രങ്ങളിലൂടെ മികച്ച ഗാനങ്ങൾ, ലെസ്ലി ലൂയിസ് എന്ന ഗായകനുമായിച്ചേർന്ന് 'കൊളൊണിയൽ കസിൻസ്' എന്ന ഇന്ത്യൻ ഇംഗ്ലീഷ് ആൽബം എന്നിവ ഹരിഹരന്റേതായുണ്ട്.

## ജീവിതരേഖ

തമിഴ്നാട് സ്വദേശി ശ്രീ അനന്തസുബ്രമണിയുടെയും ശ്രീമതി അലമേലുവിന്റെയും മകനായി 1955 ഏപ്രിൽ 3-ന് തിരുവനന്തപുരത്ത് ഒരു അയ്യർ കുടുമ്പത്തിൽ ജനനം. കർണാടക സംഗീതത്തിന്റെ ആദ്യ പാഠങ്ങൾ മാതാവിൽനിന്ന് പഠിച്ചു. യൌവ്വനത്തിൽ മെഹ്ദി ഹസ്സ്ന്റെ ഗസലുകളിൽ ആകൃഷ്ടനായി. ഉസ്താദ് ഗുലാം മുസ്തഫ ഖാനിൽ നിന്നും ഹിന്ദുസ്താനി പഠനം നടത്തി.

## ചിത്രശാല

File:Hariharan 2007 - still 27184.jpg|ഹരിഹരൻ
പ്രമാണം:Hariharan singer.jpg|ഹരിഹരൻ
File:A Hariharan.JPG|ഹരിഹരൻ


വർഗ്ഗം:1955-ൽ ജനിച്ചവർ
വർഗ്ഗം:ഏപ്രിൽ 3-ന് ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:തെലുഗു ചലച്ചിത്രപിന്നണിഗായകർ
വർഗ്ഗം:ഗസൽ ഗായകർ
വർഗ്ഗം:കന്നഡ ചലച്ചിത്രപിന്നണിഗായകർ
വർഗ്ഗം:മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച ഗായകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളം ഗസൽ ഗായകർ
സാമൂഹികശാസ്ത്രം

ജനവിഭാഗങ്ങളെപ്പറ്റിയും മനുഷ്യസമൂഹത്തെപ്പറ്റിത്തന്നെയും പഠിക്കുന്ന ശാസ്ത്രവിജ്ഞാനത്തിന്റെയും പാഠ്യവിഷയങ്ങളുടെയും മേഖലകൾ** സാമൂഹികശാസ്ത്രങ്ങൾ** എന്നറിയപ്പെടുന്നു.
അടിസ്ഥാനപരമായി നിയമത്തിന്റെ നീതിശാസ്ത്രവും ഭേദഗതിയും, വിദ്യാഭ്യാസം, ആരോഗ്യം, സമ്പത്തും കച്ചവടവും, കല എന്നീ അഞ്ചുമേഖലകൾ അടങ്ങുന്നതാണ്‌ സാമൂഹികശാസ്ത്രവിഷയങ്ങൾ. നരവംശശാസ്ത്രം, പുരാവസ്തുശാസ്ത്രം, ആശയവിനിമയപഠനം, സാംസ്കാരികപഠനം‍, ജനസംഖ്യാവിജ്ഞാനം, സാമ്പത്തികശാസ്ത്രം, ഭൂമിശാസ്ത്രം, ചരിത്രം, ഭാഷാശാസ്ത്രം, മാദ്ധ്യമപഠനം‍, രാഷ്ട്രമീമാംസ, മനഃശാസ്ത്രം, സാമൂഹികപ്രവർത്തനം, സമൂഹവിജ്ഞാനം തുടങ്ങിയവ സാമൂഹികശാസ്ത്രങ്ങളിൽപ്പെടുന്നു.

വർഗ്ഗം:സാമൂഹികം
വർഗ്ഗം:സാമൂഹ്യശാസ്ത്രം scince of sex
കാരകം

വാക്യത്തിൽ ക്രിയയ്ക്കും അതിനോട് ചേർന്നുവരുന്ന നാമങ്ങൾക്കും തമ്മിലുള്ള അർത്ഥപരമായ ബന്ധത്തെയാണ് **കാരകം** എന്ന് വിളിക്കുന്നത്. വാക്യഘടനാപരമായി, ക്രിയയുടെ ആകാംക്ഷയെ പൂരിപ്പിക്കുന്ന നാമപദങ്ങളോ പദസംഘാതങ്ങളോ ആണ് കാരകം എന്ന് പറയാം. ‘രാമൻ രാവണനെ കൊന്നു‘ എന്ന വാക്യത്തിൽ ക്രിയ ചെയ്യുന്നയാളായതിനാൽ രാമൻ കർതൃകാരകവും ക്രിയയ്ക്ക് വിധേയമാകുന്നതിനാൽ രാവണൻ കർമ്മകാരകവുമാണ്.
'നാമവും ക്രിയയും തമ്മിലുള്ള യോജന കാരകം' എന്ന് കേരളപാണിനി കാരകത്തെ നിർവ്വചിച്ചിരിക്കുന്നു

## വിവിധ കാരകങ്ങൾ
***[[കർത്താവ് (വ്യാകരണം)|കർത്താവ്]]**: ക്രിയ നിർവ്വഹിക്കുന്നത് ആരാണോ (എന്താണോ) അത്.(കർത്തൃകാരകം)
::ഉദാ: *പക്ഷി* ചിലച്ചു.
***[[കർമ്മം (വ്യാകരണം)|കർമ്മം]]**: ക്രിയയുടെ ഫലം എന്തിനെ അല്ലെങ്കിൽ ആരെ ആശ്രയിക്കുന്നുവോ അത്.(കർമ്മകാരകം)
::ഉദാ: *പശുവിനെ* തലോടി.
***[[സാക്ഷി (വ്യാകരണം)|സാക്ഷി]]**: കർത്താവ് ക്രിയാനിർവ്വഹണത്തിന് അഭിമുഖീകരിക്കുന്നത് ആരോടോ (എന്തിനോടോ) അത്.(സാക്ഷികാരകം)
::ഉദാ: *കൃഷ്ണനോട്* പറഞ്ഞു.
***[[സ്വാമി (വ്യാകരണം)|സ്വാമി]]**: കർമ്മത്തെ അനുഭവിക്കുന്നത് ആരോ (എന്തോ) അത്.(സ്വാമികാരകം)
::ഉദാ: *കുഞ്ഞിന്* കൊടുത്തു.
***[[കരണം (വ്യാകരണം)|കരണം]]**: ക്രിയ നിർവ്വഹിക്കുന്നതിന് കർത്താവിന്റെ ഉപകരണം.(കരണകാരകം)
::ഉദാ: *വടികൊണ്ട്* അടിച്ചു.
***[[കാരണം (വ്യാകരണം)|ഹേതു]]**: ക്രിയയുടെ കാരണം.(കാരണകാരകം)
::ഉദാ: *മഴയാൽ* നനഞ്ഞു.
***[[അധികരണം (വ്യാകരണം)|അധികരണം]]**: ക്രിയയ്ക്ക് ആധാരമായിനിൽക്കുന്നത് എന്തോ അത്.(അധികരണകാരകം)
::ഉദാ: *നിലത്ത്* വീണു.
കാരകബന്ധങ്ങളെ ഒരു നിശ്ചിതസംഖ്യയിൽ നിർത്താൻ കഴിയില്ല. ‘മരത്തിൽനിന്ന് വീണു‘, ‘തെക്കോട്ട് പോയി‘ തുടങ്ങിയവയിൽ നാമം ഗതിയെ കുറിക്കുന്നു. ‘പത്തുമണിക്ക് വരും‘ എന്നതിൽ സമയത്തെയാണ് കുറിക്കുന്നത്.

ഒരു വാക്യത്തിൽ കാരകങ്ങളുടെ നിർണ്ണയം വിവക്ഷയെ ആശ്രയിച്ചിരിക്കും. ‘കൈക്ക് അടിച്ചു‘ എന്നതിൽ ‘കൈ‘യെ കർമ്മാർത്ഥത്തിലും അധികരണാർത്ഥത്തിലും സ്വാമികാരകത്തിലും വിവക്ഷിക്കാം.

## കാരകവും വിഭക്തിയും
കാരകബന്ധത്തെ സൂചിപ്പിക്കാൻ നാമത്തിൽ ചേർക്കുന്ന പ്രത്യയങ്ങളാണ് വിഭക്തിപ്രത്യയങ്ങൾ‍. ഒരു വിഭക്തിരൂപത്തിന് ഇന്ന കാരകം എന്ന ബന്ധം ഭദ്രമല്ല. ഒരു വിഭക്തിപ്രത്യയത്തിനുതന്നെ വിവിധ കാരകാർത്ഥങ്ങൾ വരാം; അതുപോലെ, ഒരേ അർത്ഥത്തെ സൂചിപ്പിക്കാൻ വിവിധ വിഭക്തികളും ഉപയോഗിക്കുന്നു.സംബന്ധികാവിഭക്തിക്ക് കാരക ബന്ധമില്ലെന്നത് ശ്രദ്ധിക്കേണ്ടതുണ്ട്. സംബന്ധികയിൽ നാമവും ക്രിയയും തമ്മിലല്ല യോജന, നാമവും നാമവും തമ്മിലാണ്.കാരക ബന്ധമില്ലാത്തതിനാൽ സംബന്ധികയെ വിഭക്തിയായി പരിഗണിക്കേണ്ടതില്ലെന്ന് വ്യാകരണപണ്ഡിതന്മാർക്കഭിപ്രായമുണ്ട്. 

പ്രത്യയങ്ങളില്ലാതെതന്നെ നാമം വിവിധ കാരകങ്ങളെയും കുറിക്കും(‘പന്ത് അടിച്ചു‘- *പന്ത്* കർമ്മസ്ഥാനത്ത് ). നാമത്തിൽ മറ്റുനാമങ്ങൾ സമാസിച്ചും കാരകബന്ധം സൂചിപ്പിക്കാറുണ്ട്(അതുമൂലം പറഞ്ഞു - ‘അത്‘ കാരണാർത്ഥം).

## ഇതുകൂടി കാണുക
#വിഭക്തി
#കാരിതം

വി:കാരകങ്ങൾ
വിഭാഗം:മലയാളവ്യാകരണം
കർത്താവ് (വ്യാകരണം)

പ്രവൃത്തി നിർവ്വഹിക്കുന്നത് ആരാണോ (എന്താണോ) അതാണ്‌ വ്യാകരണത്തിൽ **കർത്താവ്**. ഇത് വാക്യത്തിലെ പ്രധാനപ്പെട്ട ഒരു കാരകമാണ്‌. കർത്താവിനെ കുറിക്കാൻ സാധാരണവാക്യത്തിൽ (കർത്തരിപ്രയോഗം) നാമത്തെ നിർദ്ദേശികാവിഭക്തിയിൽ എഴുതുന്നു.  ഉദാ : പക്ഷി ചിലച്ചു. ഇതിലെ പക്ഷിയാണ്‌ കർത്താവ്.

*ആഖ്യയും കർത്താവും വ്യാകരണത്തിലെ ഭിന്നസങ്കല്പനങ്ങളാണ്‌. കർത്താവ് ക്രിയയുമായുള്ള ആർത്ഥികബന്ധത്തെ കുറിക്കുമ്പോൾ ആഖ്യ വാക്യത്തിലെ ഉദ്ദേശ്യം, പദക്രമം തുടങ്ങി ഘടനാപരമായ ബന്ധത്തെയാണ്‌ സൂചിപ്പിക്കുന്നത്. കർത്തരിപ്രയോഗത്തിൽ കർത്താവ് ആഖ്യയായും കർമ്മണിപ്രയോഗത്തിൽ കർത്താവ് ഉപാധി(object)യായും പെരുമാറുന്നു.

ഉദാ:-
::കുട്ടി പന്ത് എറിഞ്ഞു.
::പന്ത് കുട്ടിയാൽ എറിയപ്പെട്ടു. (കർമ്മണിപ്രയോഗം)

രണ്ട് വാക്യത്തിലും കർത്താവ് കുട്ടി തന്നെയാണ്; പക്ഷേ, ആഖ്യ ആദ്യവാക്യത്തിൽ കുട്ടിയും രണ്ടാം വാക്യത്തിൽ പന്തും ആണ്‌. ഇവിടെ കർമ്മത്തിന്‌ പ്രാധാന്യം നൽകാൻ കർത്താവിനെ പ്രയോജികയിലും കർമ്മത്തെ നിർദ്ദേശികയിലും പ്രയോഗിച്ചിരിക്കുന്നു.

വിഭാഗം:കാരകങ്ങൾ
ക്രിയ (വ്യാകരണം)

പ്രവൃത്തി, സംഭവം, സ്ഥിതി മുതലായവ സൂചിപ്പിക്കുന്ന വാക്കാണ്‌ **ക്രിയ**. ക്രിയ ചെയ്യുന്നത് കർത്താവ്.

ക്രിയകൾ ര‍ണ്ടു വിധം 
* സകർമ്മക ക്രിയ - കർമ്മമുള്ളത്
* അകർമ്മക ക്രിയ - കർമ്മമില്ലാത്തത്.

ചില പ്രധാന ക്രിയകൾ : കേവല ക്രിയ, പ്രയോജക ക്രിയ.

വർഗ്ഗം:വ്യാകരണം

 എല്ലാ വാക്യത്തിലും ക്രിയ കാണും പക്ഷേ കർത്താവ് കർമ്മം വേണമെന്നില്ല.
കർമ്മം (വ്യാകരണം)

ക്രിയയുടെ ഫലം എന്തിനെ അല്ലെങ്കിൽ ആരെ ആശ്രയിച്ചിരിക്കുന്നു അത് **കർമ്മം** എന്ന് വ്യാകരണത്തിൽ അറിയപ്പെടുന്നു. 
 ഉദാ : രാമൻ പശുവിനെ അടിച്ചു. 
ഇതിൽ പശുവാണ്‌ കർമ്മം

വിഭാഗം:കാരകങ്ങൾ